
PARENTIBUS 


OPTIMIS CARISSIMIS 


SACRDM. 



PRAEFiTIO 


Solent in turbis^ quibus civitates lacerantur^ viri 
dotibus ingenii et fortitudine eminentes multas occasiones 
invenire , quibus celerius , quam quietis temporibus , 
innotescunt et ad altum fastigium evehuntur. Ita eo 
tempore^ quo post Caesarem Dictatorem occisum ex- 
stincta est civitatis Romanae libertas^ in gravi certa- 
mine quisnam Romae rerum summa potiretur ^ multi 
variis nominibus insignes viri Romae floruere quos tam 
aequales quam posteri magnis laudibus extulerunt. Non 
infimum inter eos locum obtinuit M. l^ipsanius Agrippa, 
qui vir egregius cum saepe miratus essem cur parum 
scriptorum laudibus esset celebratus, de ejus in Rem- 
publicam meritis inquirere coepi. Ne autem quis putet 
hoc specimen, quo studiis meis finem imponam, lauda- 
tionem fore viri tantae praestantiae eoque stili nitore 
elaboratum, quem rei magnitudo poscere videtur. Pro- 
positum mihi fuit, ea investigare, quae Historici de 
rebus ab Agrippa pro republica pace belloque prae- 
clare gestis tradidere. Quare non difficili animo ut 
accipias R. L. specimen hoc qualecunque etiam atque 
etiam rogo; tali enim animo cum semper indigeo, tum 
maxime in hac causa, quoniam per breve admodum 
temporis spatium opusculum hoc mihi fuit conscribendum. 

E scriptoribus, quibus praeter auctores veteres usus 

sum, nominandus est 'Abbas LE Blond, cujus disqui- 
sitio de vita numisque Agrippae invenitur in opere ^ 
cui titulus: Histoire de l’Acad6mie des Inscriptious et 
belles lottres. Tome XL, pag. 37 — 68. — Exstat prae- 
terea liber G. C. Gebaueri de M. Agrippa, quem 
tamen nancisci non potui. — Jam cum finem operi meo 
imposuissem^ videre mihi contigit scriptum eleganter 
elaboratum viri cl. P. S. Frandsen, cui titulus est: 
M. Vipsanius Agrippa, eine historische Untersu- 
chung uber desseo Leben und Wirken, quod si prius 
habuissem^ consilium fortasse mutassem. Jllud tamen 
doleo viri clarissimi judicium de Agrippae indole discre- 
pare ab ea sententia in quam antiquos auctores secutus 
recte deductus esse mihi videor. Nimirum vir ille 
doctus virum ambitiosum Agrippam existimat, qui non 
ad populi salutem, sed tantum ut ambitioni suae satis- 
faceret, beneficia in rempublicam contulerit. — Recentis- 
simus de Agrippa quaedam tradit vir cl. Weichert 
in opere: Imperatoris Caes. Augusti Scriptorum reli- 
quiae, Grimae, 1841, Exc. 3. 

.A.tque haec habui quae de argumento dicerem. Jam 
Praefationi terminos ponere mihi licuisset, nisi dulce 
restaret pietatis officium , gratias nempe agendi illis , 
qui variis rationibus vel docendo vel consilia commu- 
nicando mihi adfuerunt. 

Vos primum compello. Rector et Conrector hujus 
Urbis Gymnasii! accipite gratias pro egregiis vestris 
institutionibus et pro amicitia , qua me condecorare non 

IX 


dediynali estis. Tua inprimis, aeslumatissime Yeegeks! 
consilia mihi usque praestita magna cum voluptate 
semper recordabor. 

Vobis deinde.^ Viri clarissimi! quorum lectionibus eximiis 
mihi frui licuit , gratum testor animum. 

Si quid in Literarum studiis profecerim.^ hoc me 
debere tuae institutioni, vir celeberrime tan Lennep! 
lubens profiteor , gut me etiam in interiorem necessitu- 
dinem admisisti. Omnia autem in me eollata beneficia 
sentire si omnino possim, verbis ea exprimere non 
possum. Hoc autem persuasum habeto , discipulos ex 
tua institutione prodiisse profecto me doctiores, grati- 
orem autem neminem. 

Tibi, clarissime Bosscha ! etiam gratum animum 
significo et semper habebo pro auxilio postremis praeser- 
tim temporibus mihi praestito. Persuasum tibi habeas 
me tuae benevolentiae immemorem numquam exstiturum. 

Neque te , clarissime Peeblkamp ! Promotor aestu- 
matissime , silentio praetermittere sinit pietas. Accipias 
grates pro consiliis , quae mihi communicasti , et pro 
comitate , qua me excipere voluisti. 

Deum precor O. M. ut vobis, VV. CC. vitam lon- 
gam et beatam eoncedat in vestram salutem et disci- 
pulorum emolumentum. 

Tandem vobis, amici! valedicere cogor. Amicitia, 
qua vobiscum. junctus sum, ne aut temporis spatio aut 
locorum distantia rumpatur etiam atque etiam opto. 

CONSPECTUS. 


C^PDT I. Brevis vitae M. VipsaDii Agrippae conspectus, psg. I. 

Caput V. Qnid in interno regimine Reipublicae prae- 
stiterit M. Agrippa, „ 00. 

Caput Primum 


BUEVIS VITAE M. VIPSAMI AGRIPPAE CONSPECTUS, 

liicct non id propositum sit huic specimini, ut omnia 
quae ad Agrippae natales , fata et cujuscumque generis 
res gestas pertineant singillatim exponantur, tamen ea 
quae pro republica fecerit apte ob oculos poni non 
posse videntur, nisi prius in Lectoris animum revocen- 
tur quae praecipua in vita ejus memorabilia exstiterint. 
Breviter igitur haecce recenseamus. 

Natus est M. Vipsanius Agrippa anno Urbis Cond. 
691 M. Cicerone et C. Antonio Coss., quo anno et 
fautor ejus Octavianus primum in lucem editus est (1). 
De ejus parentibus nihil constat nisi praenomen patris, 
qui Lucius vocabatur, uti intelligitur ex inscriptione 
in Panthei fronte : M. Agrippa L. F. consul tertium 
fecit. — De praenomine fratris , quem habuisse eum tes- 


(1) Suet, in Oct. cap. 5. 

tatur Nicolaus Damascenus (1), non constat. Hic, 
Pompejum secutus in bello civili , deinde Catonis comes 
fuit, qui cum maxime dilexit, et post victoriam captus 
a C. Julio Caesare, Octaviano amicitia erga nostrum 
moto rogante, veniam impetravit (2). 

Mentio etiam Ct sororis Agrippae, cui nomen Vipsania 
Pola (3). 

Agrippa familia ignobili ortus est et ab omnibus 
scriptoribus homo novus fuisse dicitur (4). 

Gentis nomen erat Vipsanius sive Vipstanus ^ de 
qua vocis differentia multum disputaverunt viri docti; 
at parum refert, cum nullus e gente Vipsania ante 
Agrippam ad celebritatem pervenerit Noti sunt caete- 
roqui ex aliis familiis Vipsanii, qui cognomina habuere: 
Gallus f Lenas ^ Messala^ cet (5). 

Agrippa cum prius praenomen fuisset, quo priscis 
temporibus Menenios et Furios usos esse constat, pos- 
tea in cognomen abiit apud Romanos in Vipsaniis, Asi- 
niis, IlateriiSy Fontejis^ Juliis, Helviis gentibus (6). 

(1) De inst. Ang. (2) Nic. Dxhxsc. ibidem. 

(3) Dio Cass. Lib. LV. cap. 8. Plin. Bist. Nat. Editione 
Barduini Lib. III. § 3. 

(4) Tacit. Ann. Lib. I. cap. 3. Vell. Paterc. Lib. II. cap. 9G. 

(5) Tacit. Ann. Lib. II. cap. 61. Lib. XIIL cap. 30. HiJi.Lib. 
III. c. 9, II, 18, 25, 28. De gente Pipjaniovtd.FoLvnis Ubsincs 
de Familiis Bomanorum in Tues. Graev. Tom. VII. p. 1306. 

(6) Vid. Omphrivs Pakvinbs de Nominibus Bom. in Thes. 
Graev. Tom. II. p. 2024. A. Schottus in Rosim Ant. Bom. pag.914. 
Tacit. Ann. Lib. IV. cap. 3 Ij Lib. I. c. 77j Lib. II. c. 30j Lib. XV. c. 7 1 . 

De origine hujus vocis varia traduntur; alii enim eo cog- 
nomine illos appellatos fuisse dicunt, qui cum labore matris 
editi essent ab aegro partu, alii vero ab aegris pedibus vocis 
originem repetunt, ut ita dicti fuerint , qui primis pedibus 
non capite nascerentur ( 1 ), quod , cum contra solitas natu- 
rae leges esset, existimabatur infelicem vitae sortem 
praesagire; imo M. Agrippam cum unicum fere exemplum 
felicitatis in omnibus eo modo natis afferat Plinius (2) 
tamen, ne augurium mendax appareat, omnia ejus aevi 
infortunia recenset. Secundum alios vox est mere 
Graeca, atque derivanda est ab aypgT», captare, ve- 
nari et iffTTOf; Doederlein putat Agrippae nomen ex- 
plicandum esse quasi tunauf dytifat ut ayii><»xof 
quasi ayeijiwi' (3). Quod vocis formae magis con- 

gruum videtur, neque impedit, quominus a miro 
nascendi genere noster ita vocatus sit. 

Jam puer amicitia cum Octaviano junctus fuit; cum- 
que hic Apolloniam ab avunculo Julio Caesare missus 
esset, ut arti militari aliisque disciplinis addiscendis 
vacaret, Agrippam comitem habuit (4). Per tempus il- 
lud, quo studiis illis operam navabant, hoc memoratu- 
(lignum accidit. Cum enim Theogenem mathcmati- 

(1) Servius aU Aes. Lib. VIII. vs. 682. Plin. IJisl. yat. 
Llb. VII. § 6. Cfr. Quintie. Inst. Orat. Lib. I. cap. 1. Aulus 
Gellius ISoct. AU. Lib. XVI. cap. 16. 

( 2 ) 1 . 1 . 

13) Lateinische Synonyme uud Elymologien , Th. VI. in vocc. 

(4) Nicol. Dahasc. De inst. Au«. Cfr. Dio Cass. Lib. XLV. 
cap. 2 cl 3. Vell. Patebc. Lib. II. cap. 59. Nepos in Att. cap. 12. 

cum aJiisscnt consulendi gratia de fatis, quae sibi in- 
starent, hic Agrippae, primum interroganti, magna et 
fere incredibilia praedixit. Sed mox cum aegre ab 
Octaviano impctrasset ut hic quoque sidera sua natalitia 
ederet, praegrandem ejus fortunam praevidens adorare 
coepit (!)• 

Non vero per longum tempus commorati sunt Apol- 
loniae. Etenim sex mensibus elapsis postquam eo 
appulerant, nunciata est Julii Caesaris caedes. Dubita- 
verat Octavianus utrum Romam se conferret, nec ne; 
at amicorum suorum Agrippae et Salvidieni consilio 
non spernendam esse opem, quam ei pollicerentur 
centuriones et milites , morem gerens , in Italiam venit 
a». 7JO (2). 

Sequenti anno 711 Reipublieae Romanae multa 
memorabilia acciderunt. Etenim Octavianus , cum 
paullatim magnam sibi auctoritatem comparasset, imo 
vix viginti annos natus consularem dignitatem adeptus 
esset, bello Mutinensi confecto, cum Antonio et Lepi- 
do rerum summa potitus est , totumque imperium cum 
his divisit titulo Triumvirorum Reipublieae constituen- 
dae (3). Quid interim Agrippa gesserit non traditur. 
Semel tantum per has civiles turbas ejus mentio apud 

(1) Sdet. in OcT. c. 94. 

(2) Vell. Pat. Lib. II. c. 59. Cfr. Appian. de Bell. Civ. Lib. III. 
cap. 9 ct seqq. 

(3) Dio. Cass. Lib. XLVI. App. de Bell. Civ. Lib. III. cap. 
65 seqq. Plct. in Ant. cap. 17 seqq. 

striptores Iit; cum eiiim Octavianus Julii Caesaris cae- 
dis ulciscendae gratia in omnes interfectores avunculi 
sui, necisque conscios judicia instituisset, Agrippa ac- 
cusatoris partes suscepit in M. Brutum, dum L. Cor- 
nificio accusatio Cassii committeretur (I). Licet porro 
admodum credibile videatur proelio Philippensi , quo 
fracta virtus et minaces turpe solum tetigere mento ^ 
interfuisse Agrippam, taineu , cum non diserte id 
tradatur, in dubio est. Sunt tamen fortasse nonnulli, 
qui hoc ex loco quodam Plinii efficiant (2). 

In bello Perusino, quod, Octaviano Romam reverso, 
anno 713 exarsit, primum Agrippam militari imperio 
instructum videmus; qua opportunitate virtutis belli- 
cae multa specimina dedit (3); quamvis enim non 
tanta potestas ei commissa esset quanta postea gavisus 
est, tamen multum eum contulisse ut Octavianus bellum 
illud feliciter ad finem perduceret, ad evidentiam usque 
apparebit capite tertio hujus speciminis. 

Eo bello confecto anno 714 Praeturam gessit Agrip- 
pa (4). Notandum est legis Annalis veniam eum 
accipere debuisse , cum vix viginti tres annos natus 
esset necdum quaestor fuisset. Cum vero eo anno 
pace inter Octavium et Antonium composita , praetores 

(1) Plut. in Bbit. c. 27. Vf.ll. Patbrc. Lib. II. c. 69. 

(2) Bist. Kal. VII. § 16. ubi legimus: ^Philippensi praelio 
morbus, fuga, et triduo in palude aegroti; et (ijt fatentur 
Acbippa et Maecenas) aqua subter cutem fusa turgida latera." 

(3) App. De Bell. Civ. Lib, V. cap. 31 — 30. 

(4) Dio. Cass. Lib. XLVIII. cap. 20. 

et Consules muneribus suis abdicare coacti essent, 
hoc etiam nostro accidisse, certum est, quanquam id 
de eo non diserto memoratur ( 1 ). 

Jampridom eo ipso anno exercitum duxerat contra 
Sext Pompejum, qui Italiae oras appulerat, ibique 
multa loca infestaverat (2). 

Ut autem verosimile, non diu post expeditiones in 
Gallias et Aquitaniam fecit, ibique rem propere gessit (3). 

Anno 717, annos 26 natus, primum Consul creatus 
est et collegam habuit L. Caninium Gallum. Est gemma 
Parisiis, saltem aetate Le Blondi, cum inscriptione: Imp. Divi 
Julii F, iterum III Vir, R. P. C. , circum caput Augusti 
laureatum; in arca legitur: M. Agrippa Cos. desig. (4). 

interim novo bello inter Octavianum et Sex. Pom- 
pejum orto, illi diu adversa fuit fortuna, quamobrem 
Agrippae negotium restituendae classis , quae fere tota 
tempestatibus obruta fuerat, mandavit; quo munere 
functus portuque Julio , opere mirabili , exstructo , totius 
classis imperium nactus est, bellique facem solcrtid 
simul et virtute usus prorsus exstinxit (.5). 

(1) Dio. Cass. Lib. cit cap. 32. 

(2) Dio. Cass. I.I. cap. 20 ct28. App. de Bell. cio. Lib. V. c. o7 scq. 

(3) Dio. Cass. Lib. ciL cap. 49. Edtrop. Lib TII. cap. .5. 
App. de Bell. civ. Lib. cit. cap. 92. 

(4) Jliat. de VAcadimie des /nscriptions et belles Leltres. 
Tom. XL. p. 42. 

(5) Ysll. Pat. Lib. II. cap. 79. Dio. Cass. Lib. ciL cap. 40 
seqq. Lib. XLIX. cap. 2 seqq. App. de Bell. civ. Lib. cil. cap. 
90— 122. ScKT in Oct. c. 16. 


Digitized by Googie 



7 


Postquam deinde Octaviano in expeditionibus contra 
Illyrios et Dalmatas annis 719 et 720 comes ad- 
fuerat (1), anno 721 Aedilitatem suscepit, quo ma- 
gistratu innumera fecit eaque maximi momenti opera, 
quibus ad ornatum et commoda Romae urbis contulit, 
praesertim aquae ductibus construendis et emendandis, 
unde ab hoc inde tempore curatoris aquarum munere 
functus est (2). 

Interca initia novi belli ostendebantur. Antonius et 
Caesar ad ultimum certamen vires suas colligebant, a 
cujus eventu totius imperii Romani salus pendebat. 
Agrippa in hoc rerum discrimine permagnas partes 
egit , quippe cujus opera Caesariani victoriam de Antonio 
et Cleopatra prope Actium anno 723 reportaverunt (3). 
Post hanc pugnam Caesar in Aegyptum trajecit, Agrip- 
pam autem magna potestate instructum Romam misit (4). 

Sequenti anno Caesar Romam redux dubitans, vel 
saltem dubitare se simulans, utrum summum imperium 


(1| App. de Beb. Illyr. c. 20. Dio. Cass. Lib. XLIX. c. 38. 

(2) Dio. Cass. Lib. laud. cap. 43. Plin. iVa(. Lib. XXXI. 
$ 2t. Lib. XXXVI. § 24. Fboktimjs de Aquaeductibus Ed. 
Poleni art. 08. 

(3) Dio. Cass. Lib. L. c. 13 et seqq. PciiT. tn Ant. c. 66. 
ViRGiues Asn. Lib. VIII. vs. 682 seqq. eum bisce versibus 
celebrat; 

Parte alia ventis et Dis Agrippa secundis 
Arduus agmen agens: cui belli insigne superbum 
Tempora navali fulgent rostrata corona. 

(4) Dio. Cass. Lib. LI. c. 3 ct 1. 

Senatui populoque traderet an vero sibi retineret, de 
ea quaestione amicos suos Agrippam et Maecenatem, 
quorum consilio in omnibus suis arcanis uti solebat, 
consuluit. Uterque amplis sermonibus candide opinionem 
suam aperuere. Agrippa prior verba faciens eum de- 
hortatus est a veteri reipublicae forma evertenda; at 
Maecenatis consilium retinendae potestatis praevaluisse 
novimus (1). Hoc autem nequaquam impedivit, quominus 
pergeret Agrippa Principi in omnibus rebus majoris mo- 
menti exsequendis adesse ; neque Augustus Agrippam , quia 
non ad suam voluntatem locutus esset, ideo minoris 
fecit; contra eum ab hoc inde tempore majoribus 
usque honoribus decoravit Eodem enim anno 725 cen- 
soriam potestatem cum eo exercuit (2), et duobus 
subsequentibus annis (726 et 727) geminatis consulatibus, 
se collega, eum extulit (3). Diserte quoque memoriae pro- 
ditur Augustus ipse Consul VI Agrippae collegae fasces 
tradidisse (4), quod, licet pristinis temporibus moris 
esset, ea ipsa narratione ostendit non solitum honorem 
fuisse iis, qui Augustum collegam haberent (5). 

Sic ter Agrippa consulari dignitate decoratus esL 

(1) Dio. Cass. Lib. LII. cap. 2 — 11. 

(2) Dio. Cass. ibidem cap. 41 scq. 

(3) Tacit. Ann. Lib. 1. cap. 3. Vell. Pat. Lib. 11. cap. 90. 
Cfr. Mart. Epigr. VllI. cp. 66. 

(4) Dio. Cass. Lib. Llll. cap. 1. 

(5) Etenim videtur Augustus ipse consul, viginli quatuor 
lictoribus incedere solitus luisse, ut antea Sylla, quod ciEpit. 
Liv. Lib. 89 patet. 


; 

Non autem, ut nonnulli volunt, quater consulem fuisse 
Agrippam, satis perspicuum est ex loco Velleji (1): 
amicitia principis eum ad tertium consulatum evexerat, 
licet quidam ex alio ejusdem Velleji loco (2) id con- 
jiciant, ubi legimus: bellum Pannonicum quod inchoatum 
Agrippa Marcoque Vinicio avo tuo Coss. cet. Lipsii con- 
jecturam, legendum esse: quod inchoatum ah Agrippa > 
et mox Cos. viri docti approbant. Utut est, cum 
nusquam de quarto consulatu Agrippae legatur, et 
contra Tacitus, ipse Vellejus aliique disertis verbis de 
tribus solummodo consulatibus loquantur, non oportet 
ex uno illo loco, etiamsi non mendosus esset, sta- 
tui Agrippam quartum consulatum gessisse. 

Memorandum praeterea est anno 726 Augustum ei 
sororis suae liliam Marcellam in matrimonium de- 
disse (3). Primam uxorem duxerat Pomponiam Attici 
filiam, conciliante M. Antonio triumviro (4), de qua- 
rum nuptiarum tempore nil certi constat. 

Annis 728 et 729 operibus magnificis exstruendis 
nomen immortale sibi comparavit, de quibus suo luco 
agendum erit. Ita etiam eo tempore, quo magistratu 
vacabat, optime de lloma meruit; non igitur est mirum. 


(Ij Lib. II. cap. 90. 

(2) Lib. II. cap. 96. Vid. interpretes ad hune locum. 

(3) Dio. Cass. Lib. LIII. cap. 1. 1'lut. tn Ast. cap. 87. 
ScET. in OcT. cap. 63. 

(4) Nepos in Att. cap. 12. 

Augustum ei in dies plura commisisse et honoribus 
cum prosecutum esse sic anno 729 principis loco 
praefuit celebrandis nuptiis filiae Juliae et Marcelli 
nepotis ex sorore Octavia, quum ipse Caesar propter 
aegram valetudinem adesse non posset; nec non quum 
domus in monte Palatino (^quac prius Antonii fuerat, 
deinde Agrippae et Messalae donata) conflagrasset, 
Messalae pecuniam dedit, Agrippam vero in suam 
domum recepit (1). 

Fidelis autem illa amicitia, quae inter Augustum et 
Agrippam exstiterat, ipsa causa principi fuit famili- 
arem suum per breve tempus procul a se mittendi. 


(t) Dio Cass. Lib. LIIl. c. 27, ubi legimus: tw /ih Mtaadkn 
dQyvQtov {j^aQioarOf rov Sk ’ AyqirTjrav avvotttov j 

quae verba male vulgo inlclligi opinatur Lennclavius, cui prae- 
ferenda videtur lectio: tu iiir MfaadXif iXkrir otxiav j;a- 
ptoaro. Deinde avvomov non signiCcarc in auam domum ad 
se recipere putat, verum mentem Dionis esse, Augustum com- 
munem Agrippae cum Messala domum a Messala redemisse: 
quo solus eam incolens Agrippa vicinus Augusti cfQcerctur 
ob aedium conjunctionem quae proprie avromia est, ceu pa- 
tet ex Libro LIV. cap. 4, ubi legitur: ol tc; avrotxia^ 
9vXdaijovTtt, qui noctu invicem domos custodirent , itaque ni- 
hil aliud esse ’ Ayqinnay aiymxor irtoiTjaaro quam Agrippam 
sibi vicinum fecit.” At slatim post haec verba Dionis sequitur: 
ovTo; (Agrippa) ve ovy Ix voixeiy ovx drterxitai; iyavqovxo. 
Quod contra Leunclavii sententiam facere videtur, nam ob so- 
lam vicinitatem nulla sane causa Agrippae fuisset animum ex- 
tulicndi. Praeterea ot rwxo? eadem domo habitans signiGcat, ut 
apud SoPH. Elcctr. vs. 819. 

llcs ab origine sic fere sese habuit: Augustus a° 731 
XI Consul , ut debilis erat valetudinis , jam gravi morbo 
laboravit, ita ut fere omnem spem salutis amisisset; 
quamobrem magistratibus et senatorum equilumque 
principibus arcessitis, Pisoni libellum, in quo exerci- 
tuum et redituum publicorum indicem conscripserat, 
Agrippae annulum tradidit sigillarem (I). Hinc sparsa 
Romae opinio est, Agrippam sibi successorem ab Au- 
gusto constitutum esse y, quod merito mirabantur , quia 
Marcello, sororis filio, quem tot honoribus insignivis- 
set, cujus aedilitatem splendido modo adornasset, ideo 
omnes crediderant principatum destinatum esse. Au- 
gustus, Musae opera valetudine recuperata, id for- 
tasse suspicans, testamentum suum in Senatu recitari 
voluit, ut ostenderet, neminem successorem se con- 
stituisse. Hoc autem consilium omnibus dissuadenti- 
bus non exsecutus est (2). 

Licet igitur nequaquam manifestum esset Marcellum 
successione orbatum esse, tamen ob honorem, quo 
Augustus annulo tradito Agrippam ornasset, simultatem 
quamdam contra Agrippam suscepit Marcellus; quae, 
ne in gravia dissidia erumperet, metuens Augustus 
Agrippam in Syriam misit. Ut autem neutrum ofTende- 
ret et rei honestam speciem servaret, provinciae ad- 


(t) Dio Cass. Lib. laud. c. 30. Soet. in Oct. c. 28 ct 81. 
(2) Dio Cass. ibidcui c. 31. 

ministrationc exsilium illud condecoravit (1). — Non 
diu autem ille discessus duravit; Marcello enim paulo 
post vita functo Augustus amicum suum in Italiam re- 
vocavit a“. 733, quem praeterea ad opprimendos tu- 
multus quosdam Romae ortos aptissimum judicabat (2). 
Praeterea nmnente Maecenate uxorem Marcellam re- 
pudiare, suamque filiam Juliam ducere jussit (3). 

Sic Agrijipa jam Augusti gener administrationem 
Italiae suscepit. Post annum autem 73-1: Roma relicta, 
iterum expeditionem in Galliam et Germaniam fecit, dein- 
de in Hispaniam transiit, ubi Cantabros non sine magno 
labore domuit (4). Romam redux in urbem Aquam 
Virginem duxit, aliisque operibus laudem meruit (5). 

Anno 736 tribuniciam potestatem , quae Augusto jam- 
pridem tributa erat, accepit in quinquennium (G). Sic ad 

(1) Ita narrat Dio. Cass. 1. I. c. 32. Cfr. Vell. Pat. Lib. II. 
cap. 93. Plis. Ilist. fiat. Lib. VII. J 4G. qui inter iiiTortunia 
Augusti pudendam Agrippae ablegationem memorat. Sikt. m 
OcT. cap. C6; in Tiu. cap. 10 ubi ait: M. Agrippa M. Mar- 
cello ad munera publica admoto Mitylenae abiit ne aut obstare 
aut obtrectare aliquid praesens videretur. 

(2) Dio. Cass. Lib. LIV. cap. 6. 

(3) Plut. in Ant. c. 87. Scet in Oct. cap. 03. Vell. I. cit. 
Tacit. Ann. I. c. 3. Bist. I. c. 13. 

(4) Dio. Cass. Lib. cit. c. 11. Horat. £j>. Lib. I. £]>. 12 vs. 26. 

(5) Front. de aquaeduct. ori. 10. 

(6) Dio. I. 1. c. 12. Eistat numus in Thes. Morcll. Eil. S. 
Havcrcampii. AmsL 1734. p. 635. cujus inscriptio est: M. Agrippa 
Trib.Pol. Cos.Ui. qui tamen non constat an genuinus sit. Vid. 
Bist. de VAc. des Inscr, etc. Tom. XL. p. 61. 


Digitized by Googie 


13 


summos in repnblira honores pervenerat, quibus addi 
potest, eum anno 737 in collegium quindecimvirorum 
sacris faciundis adoptatum esse, quibus cura ludorum 
Apollinarium incumbebat (1). 

L. Domitio et P. Scipione Coss. a®. 738 Agrippa 
iterum in Asiam profectus est, ubi ab Herode hospitio 
exceptus deinde bellum in Bosporo Cimmerica ortura 
exstinxit (2). 

Tribus annis post Romam rediit, eique potestas 
tribunicia in quinque annos prorogata est; quo honore 
breviter admodum usus est; quippe vix in Italiam re- 
dux, cum copiis Pannoniam intravit, ubi Barbari Ro- 
manam dominationem aegre ferebant (3). Illic rebus 
confectis initio anni 742 ad patriam properavit; at 
Romam non amplius adspicere ei fatale erat. Etenim in 
Campaniam cum venisset in morbum gravem incidit et 
paulo post e vita discessit anno aetatis quinquagesimo 
primo (4). Augustus tum forte quinquatribus , qui ludi 


(1) Bio. Cass. 1. I. c. 19. 

(2) JosEPH. Ant. Jud. Lib. XVI. cap. 2. Oeos. Lib. VI. cap. 21. 

(3) Dio. Cass. 1. I. c. 2a 

(4) Plin. Uist. Nat. Lib. VII. J 6. Dio. Cass. ibidem. Quo 
morbi genere consumlus sit Agrippa non dicitur. Secundum 
Plin. XXIII. J 27. supremis annis gravi morbo pedibus con- 
flictatos est; qui eodem loco ait: cum dolorem eum perpeti 
nequiret, unius medicorum portentosa scientia, ignorante "Divo 
Augusto, tanti putavit usu pedum sensuque omni carere, 
dummodo et dolore illo careret, demersis in acetum calidum 
cruribus in acerrimo impetu morbi. 

in honorem Minervae XV Kal. Aprilis celebrabantur, 
munus gladiatorium pro Agrippae filiis Cajo et Lucio 
exhibens, simulae nuncium accepit de Agrippae morbo 
ad eum profectus est; at superstitem videre ei non 
contigit. Cadaver Romam advectum et in foro expo- 
situm est , ipse Caesar funebri oratione mortuum lauda- 
vit, expanso velo inter se et cadaver (I). Deinde in 
Mausoleum Augusti sepulcro conditus est , licet Agrippa 
proprium sepulcrum in Campo Martio habuerit (2). 

Testamento hortos et balnea populo legavit ut gratis 
iis uterentur, quorum impensis ut sufficeret, praedia 
Augusto reliquit, qui praeterea viritim numos qua- 
dringentos, quasi Agrippae mandato, divisit populo. 
Nec mirum, cum plurima ex Agrippae haereditate 
accepisset, in his et Chersonesum Thracicam quam quo 
jure obtinuerit Agrippa ignorat Dio (3). 

Quantam ejus morte calamitatem imperio inflictam 


(t) Dio Cass. Lib. LIV. c. 28. Qui addit: ro (niiQuiriraa/tu) 
fyia fAfv ovK ti -veoirjotvi di Sfita^ f^ift 

or* , toZq di, or* rd rdy Ttfifjiuv tJCQatTfv' otix 

OQ&dq ty^ovQVOiV* oVTf ydq Tta dQybfQttl ujctlQ^zu^ vatQoy 6^(iy 
otiie zazbfiriifj, dy ro riloq ratq dTCoy^aqiaZt iiiXXj/ i.rdlffby. 
Causam tamen fnissc putamus quod Imperatori et Pontifici 
Maximo non fas erat eadaver inspicere, ut signiGcare videtur 
Seneca in Con*. ad Mare. c. 15 idem de Tiberio tradens. 
Conf. Dio. Cass. Lib. «it. cap. 35. Lib. LV. eap. 28 et 35. 
Lib. LVL eap. 31. Tacit Ann. Lib. I. e. 62 ibique VV. DD. 

(2) Hujus etiam mentionem facit Sdet. in Oct. eap. 97. 

(3) Dio. Cass. Lib. LIV. cap. 29. 

existimarent, apparet ex multis prodigiis eo tempore 
nunciatis: bubones frequentes in urbem venere, ful- 
mine domus in Albana , in quam consules sacra facientes 
divertere solebant, icta fuit; cometa, qui jam per 
multos dies apparuerat, in faces abiit; incendio multa 
urbis aedificia ac Romuli tabernaculum conflagrarunt, 
quum in id corvi carnes ignitas ab ara quadam raptas 
conjecissent (1). 

Quod ad Agrippae progeniem attinet, tres uxores 
cum duxisse vidimus. £x Pomponia ei fdia nata est 
Vipsanio, quae vix unum annum nata Tiberio Claudio 
desponsa est (2); cujus uxor non per longum tempus 
fuit; etenim jam repudiata anno 742 postea Asinio 
Gallo , Pollionis filio , nupsit. Ejus ex Tiberio filius 
Drusus erat; e matrimonio cum Asinio Gallo nati sunt 
quinque filii (3). Vipsanio una omnium Agrippae 
liberorum excessit miti obitu (4). 

Ex altero matrimonio cum Marcclla liberos genitos 
fuisse adseverat Suetonius (3); at de iis nihil amplius 
constat. Tandem cum septem annis post Juliam uxorem 
duxisset, quam verosimile est infelicem ei domesticam 
vitam reddidisse, ei nati sunt tres filii: Cajus anno 


(1) Dio. Cass. ibidem. 

(2) Nep. in Att. c. 19. 

(3) Dio. Cass. Lib. ciU cap. 31. Scet. in Tib. cap 7, qui 
cam Agrippinam vocat, in Ocr. c. 65. Tacit. Ann. Lib. I. c. 12. 

(4) Verba sunt Taciti Ann. Lib. 111. cap. 19. 

(5) In OcT. cap. 63. 

734 (1), Lucius anno 737 (2), quos tanquam nepo- 
tes ex filia adoptavit et successores constituit Augu- 
stus (3), sed Liviae ope ex Italia missi Cajus anno 
756, in Lycia, Lucius anno 755 Massiliae mortui 
sunt (4); Agrippa Posthumus anno 742 post patris 
mortem natus (5) , qui , in insulam Planasiam relegatus , 
ibi jussu Tiberii occisus est (6); et duae fdiae Julia, 
uxor L. Aemilii Lepidi , quae vestigia matris secuta , 
justas flagitiorum poenas dedit (7), et Agrippina, uxor 
Germanici, cujus fata satis nota sunt (8). 

(1) Dio. Cass. Lib. cit. cap. S. 

(2) Dio. Cass. I. 1. cap. 18. 

(3) Dio. Cass. ibid. Sdet, tn Oct. cap. 61. Tacit. ^nn.Lib. 1. 
cap. 3. 

(4) Tacii. Ann . Lib. I. cap. 3. Soet. tn Oct. cap. 63. Vell. 
Paterc. Lib. II. cap. 102. 

(5) Dio. Cass. I. I. cap. 29. Yell. Pat. Lib. II. cap. 104. 

(6) Dio. Cass. Lib. LV.c. 32. Lib. L VII. c. 3. Scet inTiB. cap. 22. 
tn Oct. c. 6^* Tacitos ibidem ct cap. 6. Vell. Lib. II. c. 112. 

(7) Tacit. Ann . Lib. III. c. 21. Lib. IV. c. 71. 

(8) Vid. Tacit. Ann . Lib. I. c. 69. Lib. VI. c. 25. Lib. IV. 
r. 12. Scet. in Tio. cap. 53. 

Caput Semindtim. 


QUID DE AGaiPPA JUDICANDUM. 

Mirum et rei naturae contrarium existimat Abbas 
Le Blond in commentatione de vita numisque Agrip- 
pae, apud posteros nomen Agrippae minus laudibus 
elatum esse quam Maecenatis, licet hic longe minus 
inter aequales illustris fuerit. Id scilicet perspicuum 
est inde, quod Maecenatis imago nusquam in numis 
adest', contra permulti nunii cum aurei et argentei, 
tum aenei non solum Romae sed et in provinciis, 
nempe in Cyrenaica, Carthagine, Gadibus et Nemausi 
reperti, Agrippae nomine et capite ornantur (1); 
atque eo ipso tempore , quo usus numorum imaginibus 
ornandorum apud Romanos recens admodum erat. Ni- 
mirum post C. Julium Caesarem et Triumviros Agrippa 
primus fuit, cujus caput plerumque una cum Augusti 
efDgie in numis excusum sit. Neque Agrippa a poetis 

(1) Tid. Thesaurus Utorellianus , pag. 138 seq., 450 seq., 635 
Uist. de rAcad, etc. Tom. XL. pag. 56. 

sui aevi neglectus est; Horatius in uno illo carmine (I) 
cum majori laude prosequitur quam unquam Maece- 
nati tribuerat. Neque Virgilius de eo tacuit (2). 

Cur igitur Maecenas Agrippae famA apud posteros 
praecelluit? Causam esse opinatur idem vir doctus, 
quoniam illi cum poetis ct literatis aetatis aureae major 
fuerat necessitudo; ipse autem literis operam navans 
omnibus erat praesidium et dulce decus. Hinc puta- 
verunt viri docti ct antiquitatis studiosi sibimet ipsis 
honori cedere quaecumque in laudem Maecenatis di- 
cerentur , unde scripta ortum duxere , quibus abunde 
extolleretur , quale , exempli gratia, Meibomii Maecenas. 
Agrippae contra non nisi eae laudes obtigere, quae 
rebus ab eo gestis deberi censerentur et si quid Varius 
de eo peculiare cecinerit nobis aevum abstulit (3). 
Addi possit, Horatium, qui vituperio adulationis erga 
Augustum non prorsus vacat, metuisse ne, extollendo 
Agrippam, Augusti laudes obscuraret (4). 


(1) Carm. Lib. 1. Od. 6. 

(2) Aen. Lib. TUI. vs. GS2 cl seqq. 

(3) nist. de VAcad. des Jnscript. elc. Tom. XL. p. SSetseq.; 
A. Weichert de Lucii Varii et Cassii Parmenidis vita ct car- 
minibus Grimac a*. 1836, p. 22 cl 55. 

(4) WiELAND in Praef. sua ad Epist. Lib. II. Ep. I ad Acc. 
Agrippam ideo credit ab Horatio minas celebratum, quia ad- 
versarius luerit Cassio ct Bruto, quo duce ipse Horatius arma 
pro libertate gesserat. Tcrum objici possit eandem causam im- 
pedire debuisse, quominus in Augusti honorem carmina laceret 
poeta. Tum etiam accusatio illa mera formula fuisse videtur. 

Quem locum autem in historia tenere Agrippa de- 
buisset, satis superque ex rebus ejus gestis hoc spe- 
cimine adumbrandis apparebit. Quid universe de Agrippa 
homine et cive judicandum, jam videamus, licet in 
tam ardua re persequenda incertos admodum duces ha- 
beamus veteres auctores, quamobrem summopere do- 
lenda est commentarii, quem de vita sua scripserat, 
jactura (1). 

Natum esse Agrippam ignobili familia vidimus. At 
novitas familiae ei haud obstitit^ quominus ad multi- 
plices consulatus triumphosque et complura sacerdotia 
eniteretur, ut ait Vellejus (2). Igitur suae ipse for- 
tunae artifex fuisse videtur, quod, quamquam saepius 
per turbas civiles quam quieto tempore accidere solet, 
nihilominus semper ingenii praestantiam testatur. At- 
tamen ut sunt mortales et alii interdum invidia moti 
ortum ignobilem ei exprobrarunt, et ipsum nominis novi 
puduisse interdum videtur. Vipsanii enim nomen quasi 
argumentum paternae humilitatis sustulerat, et M. Agrippa 
dicebatur. Cum defenderet reum, fuit accusator , quidiceret 
M. Agrippam et quod medium est; volebat Vip'sanium intel- 
ligi (3).' Fortasse etiam jussu Augusti ne quis Vipsa- 


(1) Commentarii hujns mentionem facit Philxrcvbics ad Virg. 
Georg. Lib. II. vs. I6I. Plimds Hist. Kat. Lib. XXXVI. 5 21, 
n. 9. adjicit ait ipse in aedilitatis suae commemoratione cet. 

(2) Lib. II. cap. 127. Idem scriptor cap. 96 novitatem 

ail re6ui nobilitaverat 

(3) Sekbca Rhet. Controv. Lib. II. c. 12. 

2 * 

niae geniis nomine olTenderetur in viro, quem ad sum- 
mos honores evexerat, eo abstinuit (1). 

Quamdiu praejudicata illa opinio mentibus liominum 
inhaeserit, iutclligitur ex fatuo et insulso Caligulae 
mendacio, qui nollet Agrippae hominis novi nepos 
dici, sed perhiberet matrem suam ex incesto Augusti 
cum Julia natam (2). 

Unam in judicio de Agrippa ferendo diflicultatem 
parit quod et amicitid cum Augusto junctus fuerit et 
liberae rcipublicac desiderium fovisse videatur, imo 
si Dioni Cassio credamus libertatis fautor in principis 
consilio fuerit. Apparet hoc ex oratione coram Au- 
gusto habita, qua antiquae reipublicae leges servan- 
das et imperio abstinendum esse suasit, cum in ad- 
versas partes iret Maecenas. Licet enim non credi- 
bile sit orationem illam iisdem prorsus verbis con- 
scriptam, quae pronuueiaverit Agrippa, at potius, ut 
solent historici veteres, adornatam esse a scriptore, 
tamen omnibus historicae fidei praeceptis repugnaret, 
si Dio alias opiniones oratoribus illis tribuisset, quam 
quas fovisse ipsos appareret. 

In ea oratione Agrippa primum reipublicae,' deinde 
ipsius Octaviani commodis optime prospectum fore de- 
monstravit, si vetus regiminis forma restitueretur. In- 
primis illud urgebat ab omni propriae utilitatis studio 
abhorrere suum consilium, cum libera regiminis forma 

(1) Conf. Stcart, Bom. Geschied. Dcel XXI. p. 168. 

(2) SnKT. in Cai. rap. 23. 

nobilium et optimatium partes rursus extolleret, a 
quibus ipse ignobilis respueretur. Porro juriuni ae- 
qualitatem et antiquam regiminis formam laudabat. Dein 
Senatui Populoque Romano imperium restituendum , quod 
uni tantum imminentis periculi vitandi causa commisis- 
sent, itaque bonam fidem probandam. Si vero impe- 
rium sibi retineret, omnes proceres adversarios et in- 
vidos fore. Tum et seditiones magis timendas esse 
monarchico imperio ; tributa quoque et militiam lubentius 
a populo libero praestari. Denique Augusti valetudinem 
onus imperii non ferre putabat , et exempla abunde in 
historiis Inveniebat tyrannorum, qui usurpata rerum sum- 
ma miserum exitum habuissent; at complurium, uti Marii, 
Syllae, Pompeji, qui opportuno tempore se abdicantes 
vitam et famam servassent(l). His et aliis argumentis 
frustra amorem libertatis prodidisse legitur (2). 

Eandem mentem jam antea manifestaverat peculiari 
quadam opportunitate , quae ab Appiano narratur : Marcus 
(sive Murcus) enim legatus Bruti, imperatore suo 
mortuo , servi habitu emtus est a Barbula Antonii legato. 


Romam cum venissent fraus detecta est; tum per 
Agrippam a Caesare impetravit ut ex proscriptis ex- 


imeretur Marcus (3); quod rogasse illo tempore jam(tjTi^ 
audentis animi signum erat. 


(1) Dio. Cas». Lib. Lll. cap. 1 — 13. 

(2) Dio. Cass. I. I. cap. 41. 




(3) App. De Bell. civ. Lib. IV. cap. 49. Utrique singulares 


fortunae vices obtigere. Devicto enim Antonio apud Actium., 

Jam, qui fieri potuit, ut patriae libcrlatisqiic aman- 
tissimus vir et ab initio Caesarianis partibus faverit, et 
postea rerum potito Octaviano Gdus adfuerit? Illius rei 
causae multae aderant; praesertim vero familiaritas , qua 
a teneris inde cum Octaviano junctus fuerat (1), ita ut 
in publicam vitam prodeunti vix ei licuerit optionem facere 
inter partes illas, quibus respublica dilaceraretur. Tum 
quoque ut de Bruto Cassioque taceam , initio bellorum ci- 
vilium non ita facile discerni poterat , quo victore melius 
consultum foret Populo Romano, sive Sexto Pompejo 
sive Antonio sive Octaviano. Et postea dilapsis pror- 
sus veteris libertatis fulcris specimen sane egregium 
optimi civis dedit Agrippa, cum, licet non ad ipsius 
consilia agendi rationem accommodassct Augustus, operam 
dare tamen non desiit, ut patriae utilis esset. Quam 
diversus in hoc a multis illis, qui ideo, quod non ad 
suam voluntatem respublica administrabatur, patriam 
privarunt beneficiis, quae ei in rerum gestione conferre 
potuissent. M. Agrippa autem, ut verbis utar Se- 
necae, vir ingentis animi solus ex his, quos civilia bella 


Barbula sc servum simulans ab inscio Marco, qui Angusto 
conciliatus inter Caesarianos duces contra Antonium pugnavit, 
cmtus est; exposita tota re Octaviano, Marcos obtinnit ut sibi 
par liceret pari reterre. Postea eadem fortunae similitudo eos 
secuta, est, cum Romae ambo simul consulatum gesserint. 

(1) Nicol. Dauasc. De Inst. Aco. Nepos in Att. c. 12. Are. 
ibid. Lib. V. cap. 31. Agrippam ^iXvnrav K aio u q ^ vocat. 
Vid. ct Dio C.VSS. Lib. XLVIU. cap. 20. 

claros polentesque fecerunt, felix in publicum fuit (1). 
Intelligcbat noster quantum etiam in monarchico regi- 
mine prodesse posset suis consiliis, quae semper 
multum apud Augustum valebant; iis certe tribuendum 
est imperium temperatum fuisse; quod luculenter 
apparet ex Augusti querela, cum imprudenter familiae 
suae dedecora publicassct et in adulteros Juliae sae- 
viisset, exclamantis fore ut nihil horum errorum ac- 
cidisset si Agrippa aut Maecenas adhuc vixisset (2). 
Ipse quoque Augustus ideo fortasse Agrippam supra 
omnes fere extulit, quod pluris ducebat virum adeo 
patriae amantem consiliarium et amicum habere quam 
caeteros, qui a principis gratia omnia exspectarent. 
Hinc merito maximi momenti ratus est virum tantis 
laudibus eminentem, quique populo tam gratus erat, 
sibi conciliare. Eam ob rem ad summos honores eum 
evexit, ter consulem creari curavit , censoriam et dein- 
de tribuniciam potestatem cum eo communicavit (3), 
sibi fere parem reddidit auctoritate ; imo tentorium sui 
simile habere usque jussit , quoties una ad bellum 
ambo proficiscerentur (4). Tandem duplici nuptiarum 
vinculo primum Marcellae, dein Juliae sibi obstrinxit. 
Imo jainpridem Agrippa ad tantum fastigium per- 
venit ut Maecenas aliquando illud dictum memo- 
rabile pronunciaverit : niAixotTron tturov (Agrippam) 

(1) Epist. 91. (2) Seneca de Benef, Lib. VI. c. 32. 

(3) Vid. sapra cap. 1. p. G, 8 ct 12. 

(4) Dio. Cass. Lib. Llll. rap. I. 


Digilized by Googie 



24 


Ttlitiluxtt.; ^ mtil K y*tA0f!iv f)v yt\ifixi ^ 

6>!»ki (I). 

Familiaritatis illius, qua Augustus ei a teneris junc- 
tus fuerat,' vinculum semel tantum ruptum videbatur 
dissidiis ortis cum Marcello, de quibus jam egimus (2). 
Hoc autem mortuo Imperator statim eum revocavit, 
et semper majoribus honoribus ornavit. Numquam 
autem Agrippa potestate sua abusus est; imo semper 
Augusti in rebus auctor et adjutor dici meruit, nihil 
alienae gloriae sibi arrogans, honores et opes favore 
principis tributos non nisi in rcipublicae commodum 
et Imperatoris gloriam convertebat (3), quorum etiam 
in testamento condendo curam probavit sibi cordi 
esse (4). 

Ex Taciti quodam loco (5) revera socium imperii fuisse 
illum conjici possit; at cum nusquam hoc diserte me- 


(1) Dio. Cass. Lib. HV. cap. 6. 

(2) In Capite Primu, p. 10 seq. 

(3) Dio. ass. Lib. LlII. cap. 23. 

(4) Dio. Cass. Lib. LIV. cap. 29. 

(5) Uisl. Lib. I. cap. 15, abi in oratione Galbae ad Pisonem haec 
legimus: Xunc me, Deorum hominumque consensit ad Impe- 
rium vocatum, praeclara indoles tua et amor patriae impulit 
ut Principatum, de quo majores nostri armis certabant, bello 
adeptus, quiescenti offeram, exemplo D. Augusti, qui sororis 
filium, Marcellum, dein generum, Agrippam, mox nepotes suos, 
postremo Tiberium Neronem, privignum, in proximo sibi fastigio 
canlocavit. Sed Augustus in domo successorem quaesivit; ego in 
Ilepublica. 

moriae proditum legamus et facile explicai-i possit ille 
locus, ut respiciat tantum ad Augusti consilium de 
successore non de socio designando , non afCrmare hoc 
ausimus. Fortasse tamen consilium illud quoque ha- 
buit Augustus communicandi cum eo imperium, quod 
ideo verosimile videtur, quia Tiberium statim post 
Agrippae mortem socium fecit , quoniam , ut ait Dio (1), 
in rerum administratione adjutore egebat. De succes- 
sione ipsi destinata vel exinde constat, quod ejus filios 
Cajum et Lucium admodum pueros ad eam potentiae 
exspectationem evexerit (2). 

Licet tantis honoribus ab Imperatore fuerit cumulatus , 
modestum tamen usque se praestitit. Ter enim trium- 
phum accipere recusavit (3), quod quidem non ita 
magnae laudi cessisse dici possit, quoniam triumphos 
ab Augusto liberaliter admodum decretos fuisse ex 
Suetonio (4) discimus; attamen eodem illo tempore a mul- 
tis honor ille vehementer expetebatur. Neque etiam 
epistolas ad Senatum misit, quoties victoriam reportas- 
set (5) , cum judicaret se auspiciis principis vicisse. 

In eo igitur apparebat Agrippae animi praestantia quod 
sino adulatione imperatori placeret, et hujus favore non nisi 
ad populo benefaciendum uteretur. Universa civilis ejus 

(1) Lib. LIV. cap. 31. Cfr. Tacit. Ann. Lib. III. cap. 56. 

(2) Dio. Cass. Lib. cit. cap. 18. 

(3) Dio. Cass. Lib. XLVIII. cap. 49. Lib. LIV. cap. Ilei 21. 

(4) In OcT. c. 38. 

(5) Dio. Cass. Lib. LIV. cap. 11. 

prudentia memorabili dicto illo continetur : „ Concordia 
res parcae crescunt, discordia maximae ditabuntur (!)•” 

Hinc mirum nequaquam accidit mortem Agrippae 
multos deplorasse, imo neminem optimatium ludis, 
quos Augustus eo ipso tempore edebat, interessc 
voluisse, quoniam Agrippae casus adeo non privatim ad 
ejus domum sed publice ad omnes Romanos spec- 
taret (2). 

Unum tantis laudibus vituperium accedit, siquidem 
viro adeo multis nominibus eminenti vitio verti possit 
laudis debitae nimia cupiditas ; non enim facile ferebat, 
alios deteriores aliquando sibi praeferri. Hujus animi 
testimonium adfert Dio (3), qui tradit illum e nonnul- 
lorum sententia in bello contra Sextum Pompejum ideo 
fugatis hostibus porro a praelio abstinuisse ne Caesar 
absque ullo labore ipsius victoria uteretur. Eandem 
ob causam apud Vellejum Paterculum (4) dicitur parendi 
sed uni scientissimus aliis imperandi cupidus. 

De privata Agrippae vita ceteroque cultu fere ni- 
hil notum est. Videtur autem, ut erat militiae assu- 
etus , rusticitati quam deliciis et elegantiae propior 
fuisse , unde quoque torvitas quaedam in vultu adpa- 

(1) SEBECi Ep. 01. 

(2) Dio. Cass. Lib. cit. c. 29. 

(3) Lib. XLIX. cap. 4. 

( 4 ) Lib II. c. 79. Eodem etiam loco multis Agrippam laudibus 
effert. Dicitur enim: Agrippa, virtutis nobilissimae, labore, vigilia, 
periculo invictus, per omnia extra dilationes positus consul- 
tisfjue factu conjungens. Lf. supra pag. 19. 

rcbat (I). Artium tamen et pulcri univorse amorem 
in operibus publicis et urbe ornanda satis prodidit; 
imo orationem magnificam de tabulis signisque publi- 
candis memorat Plinius (2). 

Mores quales fuerint ignoramus. Utut est assenti- 
mur utique Dioni, sic judicium suum proferenti: 

' Ayflittf»! Toi r* aWa afia-TOf r&T» x«S’ ietvTo» 
an9’fciiTrtiir iix(p»yat tyittro , kxI tou ‘Auyourrou 

Ttfet Tt TO «UTto ixtltut Kxt TTfOf TO Tb KOttU 

ffu/x^ofuTaTov ij^fyfffXTO, "Orot rt yaf rovf aAKour 
aftTyT KXTSKfxrtif roa-aJrav cxl/rsu i'9e\o»r^r ijrrara. 
Kxi Koitxy xbxZ ri)v cucurov xixi (rutpiar kx! cctSftixr 
ir T» AuatTiAiarar» Trxft^aiy , vrarxv rt)'» jr<xp' 
txEiVoo Kxi TifAi^y xa! SuVawiv ie to rovf xKAovs 
tbt^ytTUy ctyriKicxit, a^’ flJ" •xai TXjAaAKTX oir' 
xCtu Tfort Tw ‘ Avyouxru ovre Toff xAAoit 

tTri^SovoT iyiyera, xKA' txtiyif T^ ry'v fAovxfX,‘xy , xq 
xxl iuvxiTtlx^ oyrat 8 , (Ti»v{irri;<r6, x«< rov 

S^/Aoy tJlfyiffixit, U)t xxi ItiiAOTtxuirxTOS , TrpscrSTOii;'- 
exra (3). 

(1) Plih. Hift. Nat. Lib. XXXV. } 9. Cfr. Winkelham) , 
Histoire de Vart chex let anciens. Tome II, pog. 39G. 

(2) 1. cit. 

(3) Dio. Cass. Lib. LIV. cap. 29. 

— «SS»9«B~— 

Caput Tertium 


QUIO PRAESTITERIT M. AGRIPPA REIPUBMCAE PER 
BELLA CmLIA. 

Bellicas Agrippae laudes indaganti primo loco spec- 
tandae veniunt ejus res gestae per bellum Perusinum, 
quod anno u. c. 713 geri coeptum est. Erat tunc Agrippa 
viginti duos annos natus. Quum autem in eo bello 
compluribus statim legionibus praefectus fuerit, et con- 
summati potius ducis, quam tironis partes egerit, ve- 
rosimile est jam pridem ipsum operam militiae navasse. 
Attamen cum apud scriptores , qui res eorum temporum 
memoriae prodiderunt, nulla belli, in quo antea ver- 
satus sit, mentio fiat, otiosum ducimus ea de re quae- 
stionem instituere. Fortasse jam primis stipendiis Octa- 
viani, sodalis sui, interfuit, quae hic in bello Hispa- 
nico meruit (1). 

Belli, quod a Perusia nomen habet, auctores fuere 

(1) Vid. Suet, tn Oct. cap. 8} Vkll. Pat. Lib. 11. cap. 59? 
Pio Cass. Lib. XLIIl. cap. II. 

L. Antonius, hoc anno consul (collega P. Servilio (I) 
et Fulvia, M. Antonii uxor; minime libertatis vindican- 
dae vel rcip. constituendae causa anna ab iis capta fue- 
rant. Licet enim de belli causis varia admodum tra- 
dant scriptores, illud constat ex privatis injuriis vin- 
dictae studium exarsisse. L. Antonius, vixdum rcp. a 
triumviris constituta ct Italiae praediis inter milites 
divisis, nova discordiae semina sparsit, qua in re eum, 
ut erat homo fatuus nulliusque momenti, ambitioni 
Marci fratris inserviisse credibile est. Praetextum tu- 
multus movendi quaerens petierat a Caesare Lucius, 
ut praeficeretur agrorum divisioni , quantum illa ad An- 
tonii veteranos spectabat, quod ubi praeter spem con- 
cessum fuerat subito patronum se ostendit cum posses- 
sorum, qui ex agris pulsi erant, tum veteranorum, 
quibus sors male grata accidisset. Fulvia autem, ut 
erat ambitiosi et ferocis ingenii mulier, in bello civili 
movendo majores etiam partes gerebat, quam Lucius; 
incitabatur cum imperii cupidine, tum odio in Octavia- 
num, cujus turpem causam notat Martialis (2); nec 
non spem fovebat fore ut maritus ex oriente, ubi 
aliis amoribus indulgebat, reverti cogeretur (3). Inanes 
fuere Caesaris conatus ad pacem servandam (4); quippe 

(1) Dio Cass. Lib. XLVIII. cap. 4. 

(2) Epigr. Lib. XI. Ep. 20. 

(3) Appun. dt belHs civ. Lib. V. cap. 19. Dio Cass. Lib. cit. 
cap. 5-7. 

( 4 ) Dio Cass. 1. cit. cap. 11 seqq. 

numero legionum et egregiis Antonianis ducibus (Venti- 
dio, Asinio Pollione, Caleno, Planco, aliis) confidebant 
adversarii, quibus Octavianus non nisi Salvidienum 
Rufiim et Agrippam nostrum, adhuc juvenem, oppo- 
neret. Primam hic cladem intulit Antonianis prope Su- 
trium , qua Etruriae urbe occupata Salvidienum , a Ven- 
tidio, Pollione et L. Antonio circumventum, periculo 
liberavit; hoc enim strategemate Lucii copias in se 
convertit, ex quo periculo ipse vicissim ereptus fuit 
ope Salvidieni. Tandem postquam omnes vires suas 
Perusiam, quae praecipua Etruriae urbs erat ( 1 ) , con- 
tulerat Antonius, undique copias collegerunt Caesar, 
Salvidienus et Agrippa camque urbem obsederunt. Nec 
tamen captae a Caesare Perusiae interfuit Agrippa ; 
nimirum Agrippa Salvidienoque majoribus cum copiis 
a Caesare missis contra Asinium aliosque duces Antonii, 
qui Perusiam petebant ad obsessis auxilium ferendum, 
bi veriti ne circumvenirentur Fulginium se contulere, 
ubi Agrippa cos obsidione clausit (2). Interim Caesar 
Perusiam, fame oppressam, cepit, plerosque senatores 
et equites interfici jussit, nonnullis aliis, inter quos fuit 
L. Antonius, ignovit. Oppidum populandum militi dare 
statuerat; verum cum Cestius quidam suas aedes in- 
cendisset, ventis flamma dispersd, urbs tota combusta 

(1) Strabo Lib. V. pag 226. 

(2) Incerlum est an Fulginiam ceperit nec ne; verosimilc est 
Agrippam obsidionem solvisse nancio de Perusiae deditione 
accepto. 

est (1). Post hanc cladem, quae accidit a". 714 Cal- 
vino et Pollione Coss. , Antonii legati varia in loca 
discessere, partim ad M. Antonium, partim ad Aheno- 
barbum, partim ad S. Pompejum se conferentes; undi- 
que eos persequebantur Caesarianae copiae pacem 
ofTercntes subjectis, obstinatos autem infestantes; ex 
quibus Agrippa duabus legionibus, a Planco Cameriae 
relictis, persuasit ut signa ad se transferrent. Plancus 
ipse cum Fulvia ex Italia profugit (2). 

Sic tota Italia in potestatem Caesaris redacta est; 
Calenus solummodo circa Alpes exercitum Antonii du- 
cebat, quo sub idem fere tempus mortuo ejus copiae 
Caesari se dedere. Clade L. Antonii et morte Ca- 
leni Caesar undecim legionibus et provinciis duabus, 
Gallia et Hispania, potitus, in quibus postquam Anto- 
nii praefectos amoverat, inque eorum locum suos amicos 
substituerat, Romam reversus est, ubi festi dies acti 
sunt, Caesarque ipse habitu triumphali et laureo serto 
honoratus est (3). 

Interim M. Antonius, audito belli Perusini nuncio, 
ex Asia Brundusium se contulerat, societate inita cum 
Ahenobarbo. Sioiliam eo tempore occupabat Sextus 
Pompejus, quo Caesaris interfectores et quicunque a 
Triumviris proscripti fuerant confugerant. Hic eo ma- 

(1) Dio Cass. Lib. cit. cap. 11; A.ppian. Lib. cit. cap. 21-50; 
Vbil. Patebc. Lib. II. cap. 74; Flobus Lib. IV. cap. 5. 

(2) Appian. I. c. cap. 50. 

(3) Appiam, ibidem cap. 51 ; Dio Cass. 1. cit. cap. 10. 

gis .Romanis timendus erat , quoniam e Sicilia majorem 
partem frumenti accipiebat Urbs, tum etiam propter 
classem bene armatam, et probe ad pugnas navales 
exercitatis militibus instructam. Sperans fortasse fore ut 
aliquando imperii Rom. potiretur, cum Antonio, quum 
hic Athenis erat, societatem contra Octavianum inire 
conatus est; at Antonius nondum adversum Octavia- 
num hostiliter se gerere volens non nisi pollicitatio- 
nes ei largitus est (1). Quum autem Brundusii por- 
tas Antonio clausissent Romani , quia adducebat veterem 
hostem Ahenobarbum, incitavit Pompejum ut Italiam 
invaderet. Statim hic Menodorum magna cum classe 
in Sardiniam, quae tum Caesaris erat, misit, ipse Thu- 
rios et Consentiam obsedit , dum Antoniani Sipuntem , 
Ausoniae oppidum, cepere. Caesar, tot locis impugna- 
tus , Agrippam in Ausoniam misit , qui tamen initio 
propter veteranorum malevolentiam nihil efficere po- 
tuit; paulo post vero Sipuntem cepit, Thuriosque a 
Pompejo liberavit. Caesar ipse interim Brundusium 
se contulit et eam urbem obsidere parabat, cum ei 
nunciata est victoria Agrippae (2). 

Non diu post pax inter Antonium et Caesarem com- 
posita est ope Cocceji (3); ex qua Caesari bellum 

(1) ArpuK. L. ciL cap. 52. 

(2) Appun. ibidem cap. 56 scqq.j Dio C*ss. Lib. cit. cap. 20 et 28. 

(3) Stcart Romeimehe Gesch. Deel XIX. pag. 531 legatos, 
qui hanc pacem composuere, tuissc dicit Maecenatem et Agrip- 
pam Caesaris, Antonii Asinium Pollionem et Fontejum Capi- 
tonem. At apud nullum scriptorem veterem hoc inveni. 

cum Pompejo commissum fuit, quem secundum Appi- 
anum (1) in Siciliam revocaverat Antonius. Pompejus 
autem, statim post illam pacem occupatis etiam Sardinia 
et Corsica, tantum incusserat Romanis timorem ut An- 
tonius et Caesar a®. 715 cogerentur pactum facere, quo 
Pompejo quietum Siciliae et Sardiniae imperium relinque- 
rent, dum annonam urbi suppeditaret et Italia cederet (2). 
Pax autem illa non diu servata est; cum enim rerum 
angustiis coacti eam inivissent, sequenti jam anno (716) 
dissidia inter Caesarem et Pompejum orta sunt , se invi- 
cem accusantes quod pacti conditiones alter neglexisset. 
Proditione Menodori, Pompeji liberti, qui insulas Sar- 
diniam et Corsicam, tres legiones, classemque sexa- 
ginta navium Caesari tradidit, bellum palam erupit (3). 
Initio fortuna adversa contra Pompejum pugnavit Cae- 
sar; proelio nempe apud Cumas inter Menecratem, 
Pompejanum ducem, Calvisiumque Sabinum, qui Cae- 
saris classi praefectus erat, quamquam ancipiti Marte 
pugnatum est, Caesaris tamen multae naves oppressae 
sunt. Non diu post reliqua classis duabus tempestati- 
bus ita afflicta est, ut non nisi perpaucis navibus su- 
perstitibus Caesar calamitatibus obrutus, de causa sua 
desperare inciperet. Verum animos addidere cum na- 
ves et dona, quae sponte sua complures divites offe- 
rebant, tum victoriae ab Agrippa de Aquitanis repor- 

(1) Lib. ciu Cap. 63. 

(2) Appun. ibidem Cap. 61-72. 

(3) Dio Cass. Lib. ciU cap. 45; Appuh. i. I. cap. 77 scqij. 

latao (I). Hic siimsiatqiic rcltiis bellicis manum admo- 
vit, aiqianiil ijisiim imiim idoneum esse qui remp. ab 
Ilis periculis servaret. Eam viri praestantiam jirobo 
cognoverat Caesar, quippo eum statim e Gallia revo- 
cavit, Consulem cum L. Servilio Gallo anno hocce 716 
creandum curavit, triumphi honorem obtulit, quem ta- 
men recusavit, eique novae apparandae classis nego- 
tium dedit (2). Tantam curam ei muneri Agrippa im- 
jiendit, quantam ante eum nemo. Neque naves neque 
milites deerant, sive sponte fuerint oblati, sive Itali- 
cas civitates ad cos praestandos coegerit Caesar, quem 
Suetonius refert XX servorum millia aere ut videtur 
publico emisse et libertate donasse (3). Verum mili- 
tiae navalis plane rudes erant novae illae copiae. 
Opus igitur erat egregio duce, qui ipsos erudiret. Si- 
mul videbatur Italia satis amplo portu carere, qui clas- 
sem ingentem, qualis nunc parabatur, recipere posset. 
Utrique incommodo medelam invenit noster, exstru- 
endo novo portu prope Bajas, quem Julium appellavit. 
Nimirum qui a promontorio Miseno usque ad Puteolos 
inter lacum Lucrinum et mare Tyrrhenum erat agge- 
rem (ea latitudine quantam currus latus occuparet, 
longitudine autem octo stadiorum (4)) duobus locis 
perfodi jussit, quibus scilicet aditus in lacum navibus 

(1) Ai-pux. 1. I. cap. 81 — 92 j Dio Cass. I. I. cnp. 45 — 18. 

(2) Dio Cass. I. c. cap. 49. 

(3) In OcT. cap. 16. 

(4) Straho Lib. pag. 215. 

pateret. Deinde Avernum lacum longius a mare re- 
motum fossd cum Lucrino junxit, simul id agens ut 
paludes ibi stagnantes aqua marina immissa tolleret. 
Quo eodem consilio silvas circa Avernum lacum ceci- 
disse videtur. Dum ita utilibus maxime rebus curam 
impendebat, non impediri se passus est incolarum 
superstitione aut sacerdotum astutiis, qui prodigia et 
Deorum iram niinciabant ob violatam loci sanctitatem. 
Huc referendum est quod narratur statuam cujusdam 
Numinis, sive illud Avernus sive Calypso vocatum 
fuerit, sudasse. Ne tamen religiosos homines offenderet 
piacula procurari jussit (1). 

Postquam per totam aestatem huic portui construen- 
do operam navaverat , hiberno tempore usus est ad 
novos milites et remiges exercitandos (2). Id pecu- 
liare de exercitationibus istis narrat Servius (3), aucto- 
rem sequens Hadrianum, eum alto mari et tempestate 
aborta , solitum fuisse naves emittere , ut eos consuetu- 
dine discriminis fortiores redderet, iisque porro effecisse 
ut remiges praesertim ejus peritissimos haberet quod 
Graeci vocant »por auriSiflurroAijK, id est, naves urgendi 
proxime ad ventum adversum. Tandem initio anni 71S 
classe parata, et aucta CXX navibus Antonii, decemque pha- 


(1) Dio Cass. I. cit. cap. 49—51 ; Pkilarg. ad V'ibc. Georg. II. 
vs. 1G2; Suet. 1. cit. cf. et Strabo Lib. V. pag. 244. 

(2) Vkll. Paterc. Lib. II. cap. 79. 

(3) Ad ViRG. Aen. Lib. VIII. vs. 082. 

3 ^ 

solis, ab Octavia datis, novum damnum expertus est 
Caesar, cum Menodorus iterum cum septem legionibus 
ad Pompejum transfugisset; quod cum impedire ne- 
glexisset Calvisius, eam ob causam ei praefecturam 
ademit et in Agrippam universae classis imperium 
transtulit (1). Calendis Juliis Caesar Puteolis solvit, 
Siciliam invadere cupiens; denuo tamen ei fortuna ad- 
versa obtigit, tertio jam die tempestate vehementi orta 
qua mullas naves amisit; classe vero in unum collecta 
ipse in Italiam se contulit ut cum parte classis, cui 
imperabat Statilius Taurus, prope Tauromenium in Si- 
ciliam incurreret, relicto Agrippa io insula Strongyle. 
unde hic Hieram trajecit eamque insulam in suam po- 
testatem redegit, hoc quidem consilio ut sequenti die 
oppugnaret Mylas, ubi quadraginta naves Pompeji, 
Demochare cum praefecto, degebant. Pompejus statim 
centum et quindecim naves auxilio misit, quae cum 
illis ne jungerentur impedire non potuit Agrippa (2). 
Attamen de Pompejanis egregiam reportavit victoriam, 
quam imprimis debuit navium soliditati et altitudini, 
quum hostes parvulas et leviores haberent, quae facile 
obruebantur. Ita ipsum Agrippam memorant navem 
Papiae praefecti perfregisse, qui ipse vix effugerit. 
Hostibus fugatis apparuit horum XXX, Caesaris non 
nisi V naves periisse. A persequendis Pompejanis autem 


(1) Appun. 1. s. c. cap. 95 ct 96; Dio Cass. Lib. XLIX. cap. 1. 

(2) Appmn. 1. I. cap. 96 — 106. 

abstinuit Agrippa, metuens ne nimis vexaret milites et 
classem in vada duceret (1). 

Primis quidem diebus post lianc victoriam nondum 
fortuna secunda usus est Caesar, quippe qui, existi- 
mans Pompejum adhuc prope Mylas retineri, Tauro- 
menium appulit et copias suas in oram eduxit, ubi 
mox a Pompejo vexatus, magnam partem exercitus 
amisit parumque abfuit quin ipse periret. Parvo ad- 
modum comitatu io Italiam fugit, exercitum Cornifleio 
commisso. Interea Agrippa Tyndaridem urbem frustra 
obsederat, sed alia quaedam oppida occuparat, quo 
facto Mylas rediit. Exinde Caesar vires in unum jungere 
studuit, cum Cornificius per montes et vada, ab hostibus 
infestatus, septemtrionalem peteret Siciliae oram, cui 
Agrippa tres legiones duce Laronio misit, quarum ope 
Cornifleius incolumis advenire potuit. Tandem junctis 
copiis et Tyndaride capta aditus in Siciliam Caesaria- 
nis patuit, quam mox Caesar et Lepidus invasere (2). 

Paulo post proelio insigni grave illud bellum ad 
exitum perductum est. Pompejus nempe cum inopia 
annonae et commeatus, tum metu ne milites deficerent 
sui, de rerum summa decertare uno proelio navali 
statuit, quod non solum Octaviano obtulit, sed diem 
etiam et locum pugnae adsignavit. Caesar, quamquam 
ipse a rebus maritimis alienus, Agrippae virtute fretus, 

(1) Appun. I. cit. cap. 106 seqq.; Dio Cxss. I. I. cap. I — 1; 
Oaos. Lib. VI. cap. 18. 

(*) Appun. ibidem cap. 115 cl seqq ; Dio Cass. I. cit. cap. 1—0. 

pugnam oblatam accepit. Constituto dic classes, sin- 
gulae trecenarum navium , in conspectum vertere, iuterque 
Mylas et Naulochum pugna commissa est. Utrimque 
acriter pugnatum est, diuquc fortuna dubia fuit. Tandem 
vero e turrium coloribus, quod solum inter utramque 
classem discrimen erat, Agrippa ut vidit plures Pom- 
pejanas naves periisse, suos cohortatus proximos, 
majori impetu in hostes irruit eosquo in fugam vertit. 
Vix tamen XVII navibus Pompeji contigit evadere; 
reliquae cum in litus pulsae, vel etiam mersae aut 
incensae sunt, tum Caesarianis in deditionem venere. 
Agrippa non nisi tres naves amisit (1). Scriptores 
veteres de navium numero, quem Pompejus hoc proelio 
amiserit, nonnihil inter se differunt. Secundum Ap- 
pianum (2) mersae sunt Pompeji naves XXVIII, reli- 
quae aut incensae aut captae aut litore fractae solac- 
que XVII effugere. Orosius tradit (3) Agrippam CLXIII ' 
naves hostiles demersisse vel cepisse , Pompejum cum 
XVII navibus elapsum evasisse. Tandem Florus (4), 
more suo magniloquus, CCCL navium dominum Pom- 
pejum cum sex septemve effugisse. 

Hocce proelio primum usi sunt Caesariani nova 
machina, quam Agrippa excogitavetat , quaeque multum 


(1) Dio Cass. Lib. I. cap. 8 — 10 j Appian. I. 1. cap. 118 ct 
seqq. ; Vell. Paterc. Lib. II. cap. 79. 

(2) Lib. laud. cap. 120. 

(3) Lib. VI. cap. 18. 

(4) Lib. IV. cap. 8. 

contulit ad expugnandas naves hostiles. Constabat illa 
machina, harpago dicta, trabe quinquecubitali, ferro 
inclusa, utrimque in capite circulo praedita, in quo- 
rum altero ipse haerebat harpago , uncus ferreus , in 
altero multi funes erant alligati, quibus machinae 
attrafiebant harpagonem, balistae ope in liostilcm navem 
immissum (1). Ita in immensum aucta est vis manus 
illius ferreae, qua jam olim usi erant Komani ad naves 
hostium rapiendas, verum non nisi pugna jam cominus 
gesta , siquidem , ad eam jaciendam et retinendam simul , 
catenam adhibebant (2). Agrippae machina autem prae- 
sertim eo praestabat quod c longinquo in hostiles naves 
involans iisque adhaerens, retraheretur restibus, nec 
praecidi ab iis , qui ea infestabantur , propter tignum 
ferro cinctum facile posset, nec pertingi usque ad restes 
propter longitudinem. Postea quidem didicere milites 
sese ab his machinis tutos praestare per falcatas hastas ; 
hoc vero excogitare non potuerant Pompejani , ([uibus 
enim nova plane res esset (3). 

(1) Appias. 1. 1. cap. 118. 

(2) Vid. Liv. Lib. XXX. cap. 10. liilcr ferreas manus ct 

harpagones nullum discrimen esse patet cx Cortio Lib. IV. 
cap. 2. Cr. Fhont. Sirateij. Lib. II. cap. 3 n. 31; Cacsar de 
bello civ. Lib. I. cap. 57; Pux. XTiit. Aaf. Lib. VIL j 57, qui Peri- 
clem inventorem harpagonis fuisse dicit. Cum igitur machina 
Agrippae magis composita esset et a vulgari harpagone dilTer- 
ret temere vir eeieb. Freinshemius ait: inconsideranter Appia- 
nus Agrippam inventorem facit. Vid. ejus nota ad locum Flori 
Lib. II. cap. 2:0. (3) Appun. I. I. cop. 110. 

Proelio confectus Pompejus Messanam profugit , eoque 
Plennium, suarum copiarum terrestrium ducem, arces- 
sivit; sed ante ejus adventum urbe relicta ad Antonium 
profectus est. Plennius urbem, quam deinde Caesaris 
jussu Agrippa simul cum Lepido obsedit, non diu 
tenuit. Nam contra Agrippae sententiam, qui Caesa- 
ris adventum exspectari voluisset, Lepidus ea condi- 
tione urbe potitus est, ut ipsa diriperetur et praedam 
inter se distribuerent copiae utraeque (1). 

Tam felici eventu bellum istud, quod Romae exitium 
ferme minitabatur, desiit, quo Sicilia triumviris subjecta 
est, neo maria amplius a Pompejanis piratis infesta- 
bantur. Quanti Agrippae operam fecerit Caesar per- 
picuum est ex insigni honore ipsi tributo; nempe sive 
ex Senatus Consulto (2) sive suo Marte ipsi jus tri- 
buit ferendi coronam classicam sive rostratam, qua 
de re scriptores non facile in concordiam redigi pos- 
sunt. Hoc constat eam rostris navium ornatam fuisse (3). 
Ab ea autem navali corona, quae teste Gellio (4) 
tribui soleret ei, qui primus in hostium navem arma- 
tus vi transiliisset diversa fuisse videtur; nimirum exi- 
mium et raro tributum insigne testantur scriptores; io 
eo tantum diversi , quod Plinius (5) dicat Varronem 

(t) Appias. I. cit. cap. 122; Dio Cass. I. c. cap. II. 

(2) Dio Cass. I. c. cap. 14. 

(3) Vibo. Aen. Lib. VIII. vs. 684 ; Pus. HUl Nat. Lib. XVI. $ 3. 

(4) Nocl. Att. Lib. V. cap. 6. 

(5) Plin. I. I. cl Lib. VII. $ 31. 

propter res gestas in bello piratifo eo donatum fuisse 
a Magno Pompejo, alii neminem ante Agrippam eum 
honorem adeptum esse tradunt (I). Utut est in gem- 
mis corona rostrata ornatus depingi solet (2). 

Postquam Sestus Pompejus victus fuerat, et Lepidus 
a copiis suis relictus invitus in privatam vitam re- 
dierat, visae sunt per paucos annos quiescere turbae 
intestinae; verum discordiae semina in dies plura spar- 
gebantur, eoque pervenerat resp. ut quaestio tantum 
ageretur, utri imperatori pareret, Antonio an Caesari. 
Quae interea gesserit Agrippa alio loco videbimus. 
Jam de ultimo illo bello civili, quod diremit, agemus. 

Imperii adfectatores alter alterum variis de rebus 
criminabantur. Accusabat Antonius Caesarem, quod 
Lepidum magistratu exuisset, ejusque et S. Pompeji 
provincias usurpasset, et quod Italica praedia suis tan- 
tum militibus distribuisset. Caesar Antonio objiciebat 
multa alia tum potissimum, quod Aegyptum teneret^ 
Pompejum contra ipsius jussa interfecisset, Armeniae 
regem per fraudem cepisset; praeterea nuptias Cleo- 
patrae reginae ei exprobrabat, et sua jura laesa esse 
perhibebat, quod Antonius Caesarionem tanquam Julii 
Caesaris filium agnovisset, qua re Octavianus filius 
adoptatus altero demum loco in familia sua veniret (3). 

(1) Livius Epit. 129 j Dio Cass. I. c.j Festus in fragm. p. 10; 
Vell. PATEac.Lib. II. cap. 81 ; Sekeca deBenef. Lib. III. cap.32. 

(2) Yid. numisma apud Beceb Tom. II. pag. 505. 

(3) Dio Cass. Lib. L. rap. 1 seq. Plut. inA.vr. cap. 51. seq. 

Tales fuere belli praetextus, quod reapse utriusque 
ambitione excitatum fuerat. Illud etiam in hoc certamine 
peculiare fuit quod tunc primum Occidentis populi 
contra orientalem orbem Romanum arma intulerunt, 
unde apparuit magnam generi humano decernendam 
esse litem; quippe humanitatis maxime intererat utrum 
Oriens Occidenti pareret an Orienti Occidens. Ad 
gravem illam quaestionem dirimendam noster sane 
plurimum contulit. 

Anno Urbis Cond. 722 Cn. Domitio et Sossio Coss. 
bellum per solemnem formulam Cleopatrae , exterae 
reginae, reapse M. Antonio indictum est (1). Totus 
autem ille annus io apparatibus bellicis consumtus est, 
qui ingentes fuisse videntur (2). Antonii exercitus 
constabat peditum centum , equitum duodecim millibus , 
quibus aderant praeterea copiae auxiliares , quarum alias 
reges belli participes miserant, alias ipsi ducebant. 
Classis ejus erat D navium, quarum multae octo et 
decem transtrorum. Octaviano minor erat exercitus; 
habuit enim LXXX millia peditum, XII equitum clas- 
semque CC navium, sed quae leviores adeoque agiliores 
fuere (3). Nec parva laus id Caesarianae classis ducibus 
fuit, quod pro vario hostium armatu varie suas 
naves instruxerant; nempe alio prorsus modo, quam 
bello Siculo dimicaturi (4). Hic quoque Agrippae 

(1) Dio Cass. Lib. I. cap. 5. (2) Dio l.l. cap. ii. 

(3) Plot. <n Ant. cap. 60 seqq. Flohus Lib. IV. rap. 11. 

(4) Yid. pag. 36. 

opera non facile caruissent, cujus cliaui prudentia 
factum est, ut Antonianis multo exercitatiores essent 
milites classiarii. 

Dum Octavianus exercitum suum firundusii collige- 
bat , Agrippa verno tempore anni 723 primum felici- 
ter cum hoste dimicavit. Praemissus enim a Caesare 
ad hostes vexandos, oram Peloponnesi hic illic in- 
vasit, ibique Methonam urbem, quamquam validissimo 
Antonii praesidio munitam, oppugnavit cepitque, qua 
opportunitate Bogus, Mauritaniae rex, occubuit (IJ. 
Multas porro naves onerarias cepit Agrippa, tandem- 
que Corcyram insulam expugnavit (2) ; quibus rebtts 
gestis Brundusium rediit, unde jam Caesar, cui for- 
tuna secunda Agrippae animos auxerat, cum copiis suis 
mare Ionium trajecit, et Actium navigavit (ubi pars 
major Antonianae classis stationem habebaQ, postquam 
prope montes Ceraunicos copiae terrestres escenderant 
duce Tauro. Toto exercitu ad scptemtrionalem sinum 
Ambracii juncto, occupavit locum, ubi Nicopolis pos- 
tea condita est, ibique castra posuit, unde Actium 
terra marique intueretur et obsideret (3). 

Antonius, audito adventu Caesaris, statim Actium 
venit, ibique totum suum exercitum collegit. 

(1) Uio Cass. Lib. h. cap. 11; Osos. Lib.Vl. cap. 19; Stiubo 
Lib. VIII. pag. 3o9. 

(2) Obos. Ibidem. Corcyram postea ipsam Octavianum occu- 
passe anetor est Dio Cass. Lib. cit. cap. 12. 

(3) Dio Cass. Lib. cit. cap. 11 ct 12. 

Eo tempore Agrippa Leucadem advectus, insulam 
illam navesque, quae ibi erant, cepit; deinde navali 
pugna vicit Q. Nasidium; Patraeque et Corinthus ipsi 
cessere 0)- Sic noster ante ultimum ditcrimen cUutem 
hostium bis superavit (2). 

Hisce cladibus et defectione multorum suorum, inter 
quos plurimi nobiles Romani et barbari reges fuere, 
adfeotum Antonium prorsus animus defecit; mox nova 
calamitas, qua Agrippa eum affecit, de successu hujus 
belli desperare coegit. Etenim inexspectato suo reditu 
e Leucade Agrippa frustravit insidias, qua» Sosius, 
Antonii legatus, struxerat L. Aruntio, qui cum paucis 
navibus Caesarianorum stationem servabat. Densa enim 
nebula et diluculo matutino usus, proxime Aruntium 
presserat et fugaverat; at Agrippa subito cum classe 
interveniens omnem victoriae fructum abstulit, imo na- 
ves aliquot cepit; Sosius ipse et rex Ciliciae Tarcon- 
dimotus occubuere (3). 

Tandem ad IV Nonas septembris hujus anni proe- 
lium illud memorabile, quod ab Actio nomen habet, 
commissum est. 

Classis Antonii jam erat CLXX navium, Caesaris 
CCXXX rostratarum, XXX sine rostris, quibus octo 
legiones vehebantur, nec non cohortes quinque praeto- 


(1) Dio Cass. ibidem cap. 13. 

(2) Dt ait Vell. Pat. Lib. II. cap. 81. 

(3) Dio Cass. Lib. I. cap. 14. 

riae (1). Classem Antonii conscenderant XX mille 
gravis armaturae milites MM que sagittarii (2). 

Ea rerum conditione vix ab Antonio exspectari pote- 
rat, ut proelio navali rerum summam committeret, 
praesertim cum exercitus pedester duce Canidio in ora 
collocatus nullam -adhuc cladem passus esset. Hujus 
etiam consilio, quod Plutarchus (3) refert, si obsecu- 
tus esset, copias suas in Thraciam Macedoniamque 
duxisset; sed videtur hic quoque Cleopatrae artibus 
in perniciem suam fuisse pellectus. 

Ab altera parte exspectabatur pugna navalis, de qua 
ineunda varia consilia agitata sunt. Octavianus ipse 
opinabatur hostibus liberum relinquendum esse exitum 
e stationibus; fretus enim suarum navium celeritate 
non dubitabat quin facile a tergo hostes adsequeren- 
tur. Agrippa autem illud consilium dissuasit; oppor- 
tunitatem enim pulcherrimam videbat facilis victoriae 
reportandae; quae fortasse e manibus elaberetur, si 
hostes, qui velis utebantur (4), alium locum petiissent ; 
praeterea die superiori multis imbribus et turbine af- 
flicta fuerat classis Antonii, dum Octavianae naves nullo 
damno aflectae fuerant (3). 

Antonius, acie instructa extra ostium sinus Ambracii , 

(1) O«os. Lib. VI. cap. 19. 

(*) Ploi. tn Amt. cap. 61. 

(3] Ibidem cap. 63. 

(*) Caesariani videntur solis remis nsi Inisse. Dio Cass. 1. 1. 
cap. 32. 

(5) Dio Cass. ibidem cap. 31. 

imperium classis cornu dextri Gellio Poplicolae commi- 
sit; sinistri P. Sosio; mediae parti M. Octavius et 
M. Justeius praefecti sub Antonio fuere (1). Navibus 
Octaviani in cornu dextro imperabat M. Lurius, in si- 
nistro L. AruntiuSj Agrippae omne daesici certaminis 
arbitrium relictum est (2). 

Circa meridiem proelium committi incepit, spectan- 
tibus utrimque otiose terrestribus copiis, quibus Cani- 
dius et Statilius Taurus praeerant. Diu atque acriter 
utraeque partes dimicarunt, nec alterutrae superiores 
evadere potuere. Tandem Agrippa cornu sinistrum ex- 
pandi jussit, ut hostes circumvenirentur, quo stratege- 
mate acies Poplicolae conturbata est. Haec dum gerebantur, 
derepente Cleopatra , diuturnae incerti eventus exspec- 
tationis pertaesa, in fugam conversa est, et nullo signo 
dato versus Peloponnesum vela fecit; quam Antonius 
statim secutus est, licet adhuc compari marte pugna- 
retur (3). Non diu post Antoniani multi, a duce suo 
relictos cum se viderent, animo dejecti effugere , turres 
et navium armamenta in mare projicientes ne haec 
fugam impedirent. Caesariani eos non insecuti sunt, 
sed potius adversus reliquos hostibus resistentes pug- 
nam continuarunt, unde diuturnum et vehemens certamen 


(1) PiDT. in Ant. c. 65. 

(2) Veil. Paterc. Lib. II. cap. 85. Secundam Plet. c. 65 
cornu dextro Octavianus ipse, Agrippa sinistro praefecti- fuere. 

(3) Plut in \kt. cap. 66 j Dio Cass. Lib. c. cap. 33. 

exstitit ( 1 ). Tandem Agrippa novam rebus facicra dedit; 
nempe usus est arte navali, quam supra (2) descrip- 
simus. Proxime enim ad ventum contrarium Aquilonem 
navigans , fuga simulata portum versus Actiacum appu- 
lit, quo itinere, cum minus exercitati Antoniani graviter 
cum insequi conarentur, subito proras vertit, et vento 
quam maxime secundo in ipsorum naves incurrit, et 
telis flaminisquc in eas missis victoriam consecutus est (3). 
Quinque millia militum Antonii cecidisse, navesque 
trecenas captas fuisse auctor est Plutarclius (4), Secundum 
Orosium. (5) ex victis Xll millia cecidere, VI millia 
vulnerata sunt, e quibus mille, dum curabantur, defecere. 

Exercitus terrester paulo post a Canidio quoque 
desertus Octaviano se dedidit. 

Hac demum victoria Romanae Reip. quies parta est; 
neque hujus loci est memorare, quae exinde Octavi- 
ano gerenda restabant contra Antonianarum partium 
reliquias , quas in Aegypto profligavit. Praeterea Agrippa 
bellicis curis vacuus Romam missus est et Italiae 
praefectus, de qua administratione mox dicemus. 

Mentio tantum hoc capite adhuc facienda est singu- 
laris honoris, quo ornatus est noster propter hanc ip- 
sam victoriam. Nimirum legimus apud Dionem Cas- 

(1) Dio Cass. ibidem. 

(1) Pag. 35. 

(8) Skrv. ad .4en. Lib. VIII. vs. 682. 

(4) In Ant. CQp. 68. 

f5) Lib. VI. cap. 19. 


Digitized by Google 



48 


sium (1) Octavianum cum biennio post de Cleopatra 
triumpharet ei dedisse Kuatttuitf tecvxfXT)- 

rico'r , vexillum coeruleum navale, quam rem nullus 
alius veterum scriptorum memorat praeter Suetonium (2), 
qui tamen errore ut videtur Siculae victoriae hoc mu- 
nus tribuit, nisi bis illud acceperit Agrippa, uti con- 
jicit Le Blond (3). 


(1) Lib. LI. cap. 21. 

(1) /n OcT. cap. 25. 

(S) nistoire dt FAeadimi» dei Inieriptioni et beUet LeUret. 
Tom. XL. pag. 50. 

Caput Quartum. 


QUID PED BELLA EXTERNA HEIPDBLICAE PRAESTI- 
TERIT M. AGRIPPA. 

Vidimus jam quanta prudentia bellica usus fuerit 
Agrippa in civilibus turbis; pauciora dicenda erunt de 
iis, quae contra exteros imperii Romani hostes gessit. 
Enimvero de his verborum parci sunt veteres scripto- 
res. Attamen ex parvulis annotationibus, quas reperi- 
mus , satis constat imperii ditionem auxisse et fortiter 
res gessisse Agrippam. 

Primo loco memorandum venit bellum Gallicum, vel 
potius duae expeditiones , quas in Gallia intra bienni- 
um ad finem perduxit. Licet enim non diserte tradat 
Dio (1) quo tempore unumquidque gestum sit, conji- 
cere tamen fas est, post pacem Brundusinam et prae- 
turam suam (a”. U. C. 714) antequam consui creare- 

to Lib. XLVIII. cap. 19. 

4 


Digilized by Google 



50 


tiir et classi praeficeretur (a". U. C. 717) illas eum 
expeditiones peregisse. Videtur magnis tumultibus Gal- 
lia co tempore agitata fuisse, quippe quae aegre ad- 
huc Romanorum dominationem ferret. Initio agmen 
duxit in Galliam Belgicam sive Germaniam inferiorem, 
de quo itinere nihil aliud legimus nisi eum, Romano- 
rum secundum, Rhenum trajecisse ( 1 ), et Ubios in so- 
cietatem populi Romani accepisse (2). Habitaverat 
illa gens hucusque trans Rhenum et frequentibus Sue- 
vorum cxcursiouibus premebatur (3). Agrippae autem 
curis sedem invenit inter Rlienum et Mosam. Condi- 
tum in hac regione postea oppidum Ubiorum, cui nomen 
magis celebratum dedit Agrippina, Germanici filia, 
Agrippae neptis ibi nata (4). Ceterum quibusnam Ger- 
maniae gentibus bellum intulerit plane ignotum est. 

Majoris momenti videtur fuisse tumultus Aquitaniae, 
ubi secundum Eutropium (5) rem prospere gessit. Ap- 
pianus (6) eum tiKti» de Gallis Aquitanis re- 

portasse ait, qua victoria nunciata Caesar egregie lac- 

(1) C. Julius Caesar primus Rhennm ponte facto trajecit Vid. 
Dio Csss. Lib. XXXIX. cap. 48; Caesar de B. Co/tico. Lib.IV. 
cap. 17 seq. 

(2) Dio Cass. Lib. XLVIII. cap. 49. Tacit. Ann, Lib. XII. 
cap. 27. 

(Z) Caesar, de B. Gallico. Lib. IV. cap. 3, IC, 19. 

(4) Tac. I. cit Hitloire de FAcadimie det InteripHont ccl. 
Tom. XL. pag. 43. 

(5) Lib. VU. cap. 5. 

(6) De beli- cio. Lib. V. cap. 92. 

tatus fuerit. Eo magis mirandum est apud veteres 
auctores non plura de ea victoria inveniri, quod re- 
deunti Agrippae triumphus eam ob causam oblatus fue- 
rat, quem vero recusavit sive modestia sive quod turpe 
duceret rebus a Caesare male gestis ([contra S. Pom- 
pejum) se gloria extolli (I). 

Bello contra Pompejum confecto, anno u. c. 719 
Agrippa in nova expeditione Caesari comes adfuit, 
nempe in Illyricum, cujus incolae numquam prorsus 
subjecti fuerant Romanorum dominationi - (2). Proxime 
Alpes in ea regione habitabant Japydes sive Japodes, 
ferox et bello valida gens imo latronum vitae adsueta, 
quae nuper Italiam frequentibus incursionibus vexave- 
rat Tergestum adeo coloniam Romanam diripuerat ct ad 
Aquileiae usque moenia progressa est Res maximi 
in hac gente compescenda laboris fuit urbem Metulum, 
in montibus sitam, oppugnaro, quo omnes milites ct arma 
congesserant Japydes. Dejectis primum moenibus ur- 
bem intrare prohibiti sunt Romani, quod obsessi no- 
vam circummunitionem exstruxerant. Constituit exinde 
Caesar ope pontium subliciorum s. pensilium oppidum 
invadere, cujus rei sane periculosissima erat ratio; 
etenim pontes illi ex altis turribus in moenia hostium 
demittebantur. Hac opportunitate ct Caesar et noster 
egregiae fortitudinis exemplum dedere; cum enim tri- 
bus jam pontibus fractis pondere multorum armatorum 

(1) Dio C*ss. 1. s. cii. 

(2) App. ibidem cap. ull. 

4 ♦ 

militum, quo premebantur, recusarent milites quartum 
pontem adseendere , ipse Octavianus cum Agrippa , et 
alio duce (1), nec non corporis custode (2) periculoso 
itinere praeivere ; quo factum est ut magno impetu om- 
nes pontem invaderent, et hic quoque frangeretur. 
Hac pontis ruina omnes alte cecidere , multi periere 
aut gravibirs vulneribus adfecti sunt. At Caesar, licet 
ipse manibus ac dextro crure saucius , nequaquam ani- 
mo defecit; statim turrim rursus adseendit utqnc novus 
pons fieret imperavit. Audentia Romanorum perculsis 
Rarbaris Caesari dedita est urbs, qui quinquaginta obsides 
accepit; verum jussi arma ponere, indignatione accen- 
si noctu praesidium , quod Romani in urbem miserant, 
interfecere, aedibusque incensis ipsi uxoribus liberis- 
que suis manus intulere, denique semetipsos interne- 
cione occidere ; ita ut Octavianus neque praedam neque 
captivos consequi potuerit. Reliqui regionis incolae se 
deinde omnes Romanis dedidere (3). 

Inde Octavianus arma contra Pannonios vertit, qui 
nondum Romanorum imperio paruerant. Urbe Sege- 

(1) Quem App. de Reb. IU. cap. 20. Hieroocm vocatj abi 
Torlassc legendum est AVpur. Vid. Adu. viri cel. Schwcigli. ad 
I. cit. 

(2) Nomen fuisse videtur L. Scaevola. Vid. Adnot. cel. 
Schweigh. ad locum App. cit. 

(3) App. de Reb. IU. c. 18-21; qui unus meutionem Agrip- 
pae hac in cipedilionc facit. Vid. dc bello cum dapydibus Dio 
Cvss. Lib. XLiX. c. 35. Florus L. IV. c. 12. 6. Sort. in Ocr. 
e. 20. Liv. Epii. 131. Strabo. Lib. VII. pag. 311. 

stica, iioii nisi mulla itineris incommoda passus ct 
postquam per triginta dies eam obsederat, tandem po- 
titus, totam regionem armis subegit (I). An huic ex- 
peditioni interfuerit Agrippa necne , incertum est. 
Verum non est quod credamus Agrippam ab amico 
suo discessisse post bellum contra Japydes,scd potius 
ad finem usque expeditionum in iliis provinciis comi- 
tem assiduum fuisse Octaviano. Fortasse Agrippae 
consilio usus, quod semper multum apud Caesarem 
valebat, hic egregiam clementiam erga Pannonios pro- 
bavit. Haec enim eo certe tempore a Caesaris indole 
aliena videbatur, quam ob rem insigniter laudant eam 
scriptores. 

Anno tamen 720 u. c. Caesare Romam reverso Pan- 
nonii iterum rebellarunt, et in Dalmatia etiam seditio 
orta est. Agrippam contra Dalmatas praemissum paulo 
post Caesar ipse cum exercitu secutus est, quem par- 
tim sub Gemino Pannoniis opposuit, partim duce Va- 
lerio Messala ad subigendos Salassos, Alpium incolas, 
misit. Cum reliquis copiis ipse ct Agrippa contra 
Dalmatas profecti sunt. Horum regionis magnam par- 
tem cum jam in potestatem redegerat, obsessa Scto- 
via urbe, lapidis ictu vulneratus Caesar ideo Romam 
reversus est, Statilio Tauro ad conficiendum bellum 
relicto. Cum autem vix credendum sit Agrippam, du- 
cem victoriis insignem, Tauro inferiorem locum ob- 

(1) Dio Cass. Lib. XLIX. cap. 3G; App. de reb. Ili cap. 
22 2 1 . 

tinuisse, tutius opinabimur cum Caesare Hornam re- 
versum fuisse (1). 

Biennio post, Actiacum proelium confectum est, de 
quo superiori capite egimus; dein Octavianus (a°. 723 
u. c.) bello cum Antonio Alexandriae ad finem per- 
ducto summi rerum potitus esL Ab eo inde tempore 
usque ad annum 734 Agrippa bellicis curis vacuus 
fuit. Tunc vero iterum gladium arripuit, et cum exer- 
citu in Galliam profectus tumultus, ibi inter Gallos et 
Celtas ortos, sedavit, unde in Hispaniam transiit (2), 

(1) App. de reb. IU. cap. 25— 27j Dio C*ss. Lib. XLIX. cap. 
38, qui unus Agrippae in hoc bello meminit. 

(2) Dio C*ss. Lib. LIV. cap. II. Mirum videri possit hic 
duo populorum nomina sibi opponi, quibus vulgo eadem gens 
designari soleat. Vid. Caesar de btUo GaU. Lib,. I. cap. 1. At 
saepissime xeilrsCc a Dione appellari, quos alii scriptores Ger- 
manos vocant, certum est. Vid. Lib. XXXVIII. cap. 35, Lib. 
LIII. cap. 12, 26. cet. Caeterura hac de re multa disputari 
possent. Ahed. Thibrry quidem in Introd. ad Gallorum hitlo- 
riam probare conatus est, antiquissimos Galliae incolas Inisse 
Gallos, recentiori vero aetate Cimmerios sivi Cimbros, ejus- 
dem originis, eam regionem invasisse, ita quidem ut, quam- 
quam multis locis inter se commixti fuerint, illi fere meridio- 
nales, hi autem septentrionales Galliae regiones habitaverint. 
Nomen Celtarum, quod eylvarum incolae signiBcat, non toti 
nationi, sed confoederatis quibusdam Galliae australis gentibus 
proprium fuit, unde pro universae nationis nomine Graeci 
Phocaeenses acceperunt. Cf. Strabo Lib. IV. pag. 189. Hi au- 
tem Cellae, auctore Polybio Lib. HI. p. 191. Par. t”. 1609 cir- 
ca Narbonem, secundum Diod. Sic. Lib. V. cap. 32. supra 
Massiliam io mediterraneis regionibus inter Alpes et Pyrena- 

qua in regione graves seditiones Cantabri commoverant. 
Haec enim gens, montes septentrionales Hispaniae 
incolens et vicini Astures , indoctus ferre juga Romano- 
rum (t), ex quo Octavianus rerum potitus erat, saepe 
jam a Romanis defecerant et multorum ducum imo 
Caesaris ipsius prudentiam fefellerant, donec tandem 
ab Agrippa in Romanorum potestatem redacti fuere (2). 

Nimirum a". 725 a Statilio Tauro proDigati iterum 
a°. 729 rebellavere, quamobrem Augustus contra eos 
profectus erat, ipsoque aegrotante, ejus legati Antistius 
et T. Carisius eos non sine magno labore aegre 
subegerant (3). Sequenti anno multis Romanis militi- 
bus dolo occisis in libertatem se vindicare conati 
sunt; at hujus audaciae saevissimas poenas dederunt, 
L. Aemilio provinciae praeposito (4). 

Biennio post Astures Cantabrique novam rebellionem 
moverunt, et a Furnio in servitutem redacti sunt; 

eam, teste Aristotkle Gen. anim. Lib. II. cap. 8. supra Ibe- 
riam habitarunt, ut adeo omnem regionem inter Liguriam, 
Garumnam fluvium, montes Arvernos et Oceanum tenuisse 
videantur. Hoc nostro luco igitur per Celtas aut Cimbri illi, 
quo Belgae referendi sunt, aut hi meridionales Galliae inco- 
lae videntur intelligendi: quod mihi quidem eo magis placet, 
quod Agrippam inde in Hispaniam transiissc legimus. 

(1) Horat. Carm. Lib. II. od. 6. 

(2) Unde Horatius Carm. Lib. IIL od. 8. canit: 

Servit Hispanae vetui kostis orae, 

Cantaber, serd domitus catena. 

(3) Dio Cass. Lib. LIII. cap. 25; Oros. Lib. VI. cap. 21. 

(I) Oio Cass. I. c. c. 29. 

pauci tamen vivi iii llomaoorum potestatem venerant; 
cum plerique , libertatis spe amissa , sibimetipsi mortem 
consciverint (1). 

Seditionis, cujus sedandae gratia noster in Hispa- 
niam exercitum duxit, causa hujusmodi fuit. Cantabri, 
qui superiori bello captivi Romam abducti fuerant, 
omnes uni constituti nocte dominis suis interfectis 
patriam repetiere, ibique cum civibus suis, quos ad 
defectionem pellexerant, praesidia Romana adoriri co- 
nati eunt. Ardua sane res erat illos homines, quibus 
nulla spes salutis, si capti foront, supererat, quique 
ideo summa animorum contentione bellum gerebant, 
subigere. Praeterea nova calamitate Agrippa obrueba- 
tur; scilicet veterani, belli pertaesi, et hostes belli- 
cosos veniaeque dandae ignaros reformidantes, Agrip- 
pae parere recusabant. At Agrippa huic quoque ad- 
versae fortunae egregie restitit; et simul fortitudinem 
erga hostes, justitiam et constantem animum erga 
suos patefecit. Milites nempe, qui ad seditionem 
maxime proni fuerant, ignominia mulctavit; legionem, 
quae Augusta vocabatur, eo nomine indignam judicans, 
ita in posterum appellari vetuit; reliquos partim mi- 
nitando partim consolando ad ofCcium reduxit. Sic illo 
discrimine remoto fortiter hostes aggressus est eosque 
subegit non sine multa hominum jactura ; gentem , 
quae Romanis parere non poterat, saltem quot militari 


(1) Dio Cass. Libi LIV. cap. 5. 

eraot aetate , fere totam delevit ; reliquos armis exuit , 
et ex montanis locis in campestres transtulit (1). 

His victoriis bellum istud prorsus exstinctum' est^ 
ut ab eo inde tempore Hispani quiete Romanorum 
imperium tulerint. Res sane triumpho digna ; at Agrip- 
pa, cui satis erat gloriae, rempublicam gravi' periculo 
liberasse, neque literas de suis rebus gestis ad se- 
natum misit, neque triumphum, ipsi Augusti' jussu 
decretum, accepit, sed solita animi moderatione iterum 
recusavit (2). ■ 

Jam in Orientali Imperii Romani parte arma geren- 
tem eum videbimus, quippe felicissimo successu bel- 
lum in remota regione Bosporana, ad Cimmerium 
Bosporum (_Calfa) sita , obortum , confecit Anno 738 
iterum in Asiam cum venisset, ei in Judaea apud 
Herodem, quocum jam antea amicitias conjunxerat, 
aliquantum temporis morato, nunciatum est res novas 
in Bosporo Cimmerio molitum esse quemdam Scribo- 
nium. Regnum hujus regionis tenuerat Romanorum 
auctoritate Asander, qui conjugem habebat Dynamin, 
filiam Pharnacis, neptim Mithridatis, (Ponti regis). 
Huic cum regnum reliquisset maritus , eam uxorem 
duxit et solium regale occupavit Scribonius et ipse per- 
hibens se Mithridatis esse nepotem, nccnon regnum 


(1) Dio Cass. Lib. ciL cap. II; Uorat. BpUt. Lib. I. Ep. 
12. vs. 2G. 

(2) Dio Cass. I. s. c. 

ab Augusto sibi esse traditum. Agrippa Polemonem , 
Ponti regem, Romanorum socium (1), exercitum con- 
tra Bosporanos ducere jussit; ante hujus adventum 
vero Scribonium incolae, fraude cognita, jam interfe- 
cerant; ideo tamen Bosporani novas insidias metuen- 
tes, si Polemon regnum capesseret, ei nondum sub- 
missi sunt, quamvis uno proelio victi. Eam ob cau- 
sam Agrippa interim in Ioniam profectus, his rebus 
auditis, Sinopen navigavit, ubi Herodes cum magna 
classe ei auxilium tulit. Bosporani simulatque Agrip- 
pae adventum cognoverant, licet mari nondum tra- 
jecto, arma deposuere; et deinde ab Agrippa in de- 
ditionem recepti, signa, quae illi quondam sub Mithri- 
date ceperant, reddidere. Agrippa Polemonem regem 
constituit , Dynaminque conjugem ei dedit Augusti con- 
sensu (2). Triumphum, qui ob has res gestas ei de- 
cretus est, tertium recusavit, quod exemplum poste- 
riores duces, sub Principum auspicio victoriis reporta- 
tis, secuti sunt (3). 

Vix Agrippa ex Oriente Romam anno 741 u. c. 
redierat, cum novi belli causa patriam relinquere co- 
actus est. Pannonii enim, quibuscuin annis 719 et 
720 bellum gestum fuerat, gravem seditionem move- 
rant. Initio hiemis contra eos profectus est, quem 

(1) Dio Cass. Lib. LIII. c. 25. 

(2) DioCiSS. Lib. LIV. cap. 21; Fl. Josepb. /ud. Lib. XVI. 
rap. 2; Orus. Lib. VI. cap. 21. 

(3) Din Cass. I. s. I. 

legimus hac opportuuitate majori imperio ornatum , quam 
caeteroquiii extra Italiam legati habere solerent. Pan- 
nonii statim ejus adventu attoniti arma deposuere (1). 
Quod solo metu Agrippae factum esse ostendit iterum 
exorta rebellio anno sequenti post nostri mortem , 
quam rebellionem exstinxit Tiberius Caesar (2). 

An Agrippae militares laudes peculiari panegyrico 
celebratae fuerint non constat. Quosdam ad eam opi- 
nionem adduxit locus Horatii (3j : 

Scriberit Vario fortis j et hostium 
Victor^ Maeonii carminis alite ^ 

Quam rem cunque ferox navibus aut equis 
Miles j te duce, gesserit, cet. 

At assentimur viro doct. Aug. Weichert (4) judicanti 
non ex hoc loco constare de peculiari carmine in Agrippae 
laudem conscripto^ verosimilc autem esse Varium de 
Agrippae rebus gestis multa cecinisse in Augusti panegyrico, 
quod Varium scripsisse versus 27 Epistolae 16 Libri I 
Horatii, scholiaque ad hunc locum probare videatur. 

(1) Dio Cass. Lib. I. cap. 28. 

(S) Dio Ca8s. Lib. ciL cap. 31; Vkll. Paterc. Lib. II. cap. 
96; Sdet in Tib. cap. 9. 

(3) Carm. Lib. I. Od. VI. vs. 1 seqq. 

(4) De Lucii Varii el Cassii Parmendis Vita et carminibus, 
pag. 56 ct 115. 

Caput Quintum, 


QUID IN INTERNO REGIMINE REIPIIBLICAE PRAESTI- 
TERIT M. AGRIPPA. 

Multum abfuit ut solis virtutibus bellicis Agrippa 
contulerit ad imperium Augusti firmandum. Nimirum 
virum literarum omniumque pacis artium peritum non 
minus quietis temporibus eminere necesse erat cum rerum 
administratione , tum operibus, quorum multa adhuc 
supersunt. Dolendum autem est historicos pauca adeo 
de Agrippae variis in administratione reipublicae gestis 
memoriae prodidisse, cujus fortasse causa fuit, quod 
in plerisque honoribus collegam habuerit Augustum. 
Cum autem ex magistratuum in Agrippam- collatorum 
numero patet, quanti eum fecerit Augustus, tum constat, 
saepius ipsi in republica mandata fuisse gravissima 
negotia sine honoris titulo. Quo anno quemque ma- 
gistratum gesserit vidimus Capite Primo. Jam singil- 
latim, quantum conjici sinit fontium inopia , spectemus. 

quid praestiterit noster et Romanorum populo et pro- 
vinciis , quo tempore iis sino bellico imperio praeerat. 
Jam statim post pugnam Actiacam eum magna poten- 
tia ornatum videmus. Caesar enim cum multi milites 
Antonii ad ipsum transiissent , metuens ne utriusque 
exercitus copiae inter se tumultuarentur , eos separavit ; 
porro milites, qui adhuc stipendia faciebant, apud se 
retinuit, quibus spe divitiarum Aegyptiarum stimulatis, 
confidere poterat; veteranos, qui stipendia emeriti 
erant, in Italiam misit. Hos, qui sesc dimissos nullo 
praemio dato indigne ferrent, ideo merito suspectos 
habebat Caesar , quamobrem Maecenatem Romam misit, 
praefectum administrandae Romae et Italiae; verum 
huic, quod equestris ordinis homo esset, non videntur 
cito obsecuti esse milites. Ideo, alia quadam causa 
(^de qua non constat) Agrippam paulo post in Italiam 
misit, ut interesset administrationi. Dedit ei aequalem 
potestatem ac Maecenati, quippe literas, quas ad Se- 
natum aliosve scriberet, non solum prius ut legerent 
iis permisit, sed et mandavit, ut factis quas utiles ju- 
dicarent emendationibus in Senatu praelegerent; quod 
ut facere possent dedit iis Caesar suum sigillum 
sphynge ornatum ( I ). Graves autem tumultus excitasse 
eo tempore videntur milites; cum, auctore Plutarcho (2), 
Agrippa, verosimiliter metuens, ne e turbis vetera- 

(1) Uio Cass. Lib. LI. cap. 3. Dc sigillo vid. Sdet. tn Oct 
cap. 50. Plin. BUt. Nal. Lib. XXXVil. $ *■ 

(2) In Amt. cap. 73. 

norum, si quem ducem novarum rerum cupidum nacti 
essent, nova bella civilia oriri possent, literas Octa- 
viano identidem misit, eum enixe rogans ut Romam 
veniret, ubi res ipsius praesentiam in urbe desidera- 
rent. Octavianus, quem nuncii in Asia invenerant, 
idcirco Brundusium venit hieme anni T2A, sed Romam 
non profectus est cum jam ejus adventu in Italiam 
tumultus militum statim exstinctus esset. Post triginta 
dies in Asiam redire potuit, ibique bello Aegyptiaco 
finem imposuit (1). Utrum interea praefectura Italiae 
continuata fuerit Agrippae et Maecenati non constat. 
Quum autem Romae manserint usque ad Caesaris 
triumphalem reditum, videntur eadem auctoritate gavisi 
fuisse. 

Anno 733 non minus pleno imperio Italiae prae- 
fuisse Agrippa videtur. Augusto enim absente. Romae 
turbae civiles creandorum consulum causa excitatae 
erant. Quum scilicet Augustus consulatum eo anno 
accipere recusaret, et jam creatus esset omnium con- 
sensu M. Lollius , alterum consulatus honorem ambicre 
duo competitores Q. Lepidus et L. Silanus. Seditio- 
nem hancce quamvis solertia sua vix sedavisset Augus- 
tus Qta ut Lepidus Consul crearetur} , tamen intellexit 
quam periculosum esset, dum ipse non semper Ro- 
mae maneret, urbem ordinariis magistratibus relinqui, 
quippe qui omnem auctoritatem amisissent. Opus igitur 

(1) Dio Cass. Ljb. LI. cap. 4 et seqq.; Tacit. Xnn. Lib. I. 
cap. 12. 


Digitized by Google 



63 


erat pcculia|| moderatore, cui muneri maxime idoneum 
Agrippam merito judicabat; hic eo ipso tempore in 
Oriente morabatur, quo se post dissidia cum Marcello 
anno 731 contulerat. Cupiens autem ejus imperio 

plus auctoritatis tribuere, impetravit ab eo Augustus 
ut uxorem suam Marcellam repudiaret, ejusque in lo- 
cum ipsius filiam Juliam in matrimonium duceret; 
Agrippa Imperatoris jussu Romam venit ejusque man- 
datis paruit (1). 

Utrum vero Agrippa praefecturam urbit^ quem ma- 
gistratum , monente Maecenate , inter nova officia in- 
stituit Augustus (2), gesserit, an potius sine peculiari 
titulo Italiam administraverit, ambiguum videtur. Scrip- 
tores enim complures Messalam Corvinum primum 
praefectum urbi fuisse perhibent, eique post sex die- 
rum magistratum successisse Taurum Statilium (3). Dio 
autem, licet Agrippam non disertis verbis praefectum 
urbi (aoAiaf^^ov) nuncupet, tamen t'» rfe iriKtat J»«- 
^eipiVe» ei suffectum esse Statilium Taurum dicit (4), 
neque Messalae Corvini ullam mentionem facit Hujus autem 
breve admodum imperium facile latere potuit Dionem ; ve- 
rum non ita accidere potuit, ut Agrippae , qui per quinque 
annos urbi praefuisset , obliviscerentur reliqui scriptores. 

(1) Dio C*s 8. Lib. LIV. cap. 6; Veli. Pat. Lib. II. cap.93; 
ScET. in OcT. cap. 63. 

(2) Dio Cass. Lib. LII. cap. 21 ; Scet. in Oct. cap. 37. 

(3) Evseb. Chronie, ad annum 1991 j Tacit. Ann. Lib. VI. 
cap. II. 

(*) Lib. LIV. cap. 6 cl 19. 


Digitized by Google 



64 


Statuendum igitur videtur, non ordinari^ magistratus 
titulo , sed potestate extra ordinem tributa usum fuisse, 
cui sententiae optime convenit Messalae dictum: inci- 
vilem esse potestatem (1), nempe hoc tantum in novum 
magistratum cadere posse. 

Utut est, Agrippa in administratione urbis Augusti 
spem nequaquam fefellit, imo egregie munere suo 
functus est. Nimirum turbarum reliquias exstinxit, 
quietemque Romae prorsus paravit, adeo ut Augusti 
absentiam vix sentirent cives (2). Solummodo quemdam 
tumultum excitavit creandus praefectus urbi feriarum 
Latinarum causa (3); lepide vero illis turbis obviam 
iit non celebrandis eo anno feriis Latinis. Porro Agrippa 
sacra Aegyptiaca, quae paullatim in urbem introduci 

(1) Edsk*. Chron. I. c. 

(2) Coronam muralem, qua in numis nonnullis ornatum vi- 
demus (vid. Thes. Morell. Num. p. 491 et llavercamp. in famil. 
Corn. et Vips. p. 1.11 et 451) ei hac opportunitate tributam esse 
credit LeBlond flistoire de fAc. etc. pag. 59. At cum ejusmodi 
praemium is acciperet, qni primus murum snbiisset, inque 
oppidum hostinm per vim escendisset fvid. Acl. Gkll. fi. A. 
Lib. V. cap. G; Liv. Lib. XXVI. cap. 48) potius duco, Agrip- 
pam coronam illam propter praeclarum aliquod lacinus per 
bella externa consecutum esse. 

(3) Hic e minoribus magistratibus unus tempore liberae 
reipublicae jam habebatur, quando Consules et Praetores ab 
urbe abessent; nec abolitus est novo ordinario magistratu creato; 
sed tunc ad feriarum Latinarum tempus unice restrictus est. 
Vid. POMPON. I» Lege Lib. II. § 33. Dig. de origine Juris; 
A. Geu.. V. a. Lib. XIV. cap. 8; Tacit. Ann. Lib. VI. cap; 11. 

coepta erant, repressit, edixitque ne quis oa in sub- 
urbano intra D passus perageret (I ). Eandem mentem 
superstitiosos ritus arcendi, jam antea manifestaverat, 
cum a“. 721 u. c. aedilitatem gerens omnes astrologos 
et magos Romam expulisset (2), inter quos Le Blond 
fuisse tradit Anaxilaum Larissaeum, Pythagoreum 
Philosophum (3). 

Caetcrum potestatem illam retinuisse Agrippam us- 
que ad annum 738 apparet ex Dione Cassio (4), ubi 
legimus ipsum eo anno ex urbe profectum esse, Tauro 
urbis et Italiae imperio commisso. Saepe vero intra 
illos annos eum bella contra externos reipublioae hostes 
gessisse vidimus ; praeterea multa> opera in usum pu- 
blicum exstruxisse mox ostendemus. Fere ad imperii 
societatem Agrippam eo tempore provexit Augustus; 
nimirum anno 735 ab itineribus in varias imperii partes 
redux, Agrippae sequenti anno cum alia fere eadem quae 
sibi, tum tribunitiam potestatem, qui revera super omnes 
magistratus extolleretur, itidem in quinquennium dedit (5) ; 
hanc potestatem etiam in alterum quinquennium adeptus 
est Agrippa, cum ex Syria reversus esset (6). 

(1) DiO Cass. Lib. LIV. cap. 6. 

(2) ))io Cass. Lib. XLIX. cap. 43. 

(3) ffisl, de VAcad. etc. p. 4T. Cf. Eosbb. Chron. ad annam 
1989 ibiqae Scaligeb. 

(4) Lib. LIV. cap. 19. 

(6) Dio Cass. Lib. cit. cap. 12; Sebv. ad Aen. Lib. VIII. 
vs. 632 qui eum tribunum plebU quielistimum vocat. 

(6) Dio Cass. i. I. cap. 28. 

Eodem anno 736 Augustus Senatum legere instituit. 
Jam anno 725 Caesar quinto suo consulatu, censoria 
potestate instructus (1), collegd Agrippd, idem opus 
susceperat, verum diversa ratione. Augustus enim 
de malis, quae Reipublicae per bella civilia acci- 
derant, sanandis sollicitus, summi momenti esse 
judicavit, simulae Imperatoris nomen summamque poten- 
tiam sibi sumserat, veterem splendorem Senatui res- 
tituero , numerumque senatorum ad modum pristi- 
num redigere. Nimirum dignitas antiqua hujus collegii 
contaminata fuerat per bella civilia, cum in Senatum 
adseita esset magna indignorum hominum, imo vix ci- 
vium, caterva. Jam C. Julius Caesar multos genere 
minus nobili ortos in Senatum admiserat (2). M. An- 
tonius consul postea Caesare interfecto numerum sena- 
torum auxerat et permultos adlegerat, quos Julium 
Caesarem indicasse in commentariis perhiberet quique 
ideo Orcini vocarentur, instar libertorum testamento 
domini manumissorum (3). Ita numerus jam ad mille- 
narium auctus erat, adeo ut Octavianus recte judicaret 


(1) Nunquam Augustum Censoris nomen affectasse constat ei 
SoETOKio in OcT. cap. 27, quamquam eum cenaorem, uti reapse 
erat, voeat Macrob. 5aturn. Lib. II. cap. 4 . {.23. Nec Soetonio 
repugnat Dio Cass. Lib. LII. cap. 42 qui dicat 

(2) Dto Cass. Lib. XLIII. cap. 27 et 47; Scet. tn Caes. 
cap. 41 et 76. 

(3) Appian. de Bell. Civ. Lib. III. cap. 5; Suet, in Ocr. 
cap. 35; Plut. in Akt. cap. 15; Dio Cass. Lib.XLIV. cap. ult. 

novo delectu Senatus opus esse. Ardua sane res erat, 
tot viros , quorum multi magnis divitiis et honoribus 
gestis in republica valebant, loco suo movere. At so- 
lertia sua, cui certe auxilium Agrippae non defuit, 
quem ut diximus collegam sibi adseiverat, picrisque 
dirricultatibus se expedivit (1). Postquam enim hortatus 
erat senatores, ut singuli de sese judicium ferrent et 
qui semetipsi indignos senatoria dignitate judicarent, 
ut sponte c Senatu discederent , statim quinquaginta 
ultra monitis ejus obsecuti sunt, quorum ut exemplum 
sequerentur alios centum et quadraginta cohortationibus 
adegit. Illorum autem neminem censoria nota alTecit , 
posteriorum solummodo nomina palam proposuit (2). 

Quamquam eo modo Senatum magna pro parte ho- 
minibus nequioribus purgarat , tamen multi , qui mo- 
vendi eo fuissent, adhuc in Senatu manserant; quam 
ob rem Augustus jam anno 736 iterum, collega Agrippa, 
constituit senatorum numerum, quem aequo majorem 
censebat, diminuere. Trecentos tantum secundum anti- 
quam consuetudinem constituere voluerat; omnibus vero id 
aegre ferentibus, consilium mutavit statuitque numerum 
ad sexcentos redigere. Ne vero solus odium susciperet, 
tantum triginta viros optimos ex Senatu elegit, jureju- 
rando affirmans se bona fide eos elegisse; hos triginta 
eodem modo jurejurando adstrictos hortatus est ut 
singuli quinos (cognatis praetermissis) optimos desig- 

(1 ) Cfr. Crkvier Hittoire dei Empereurs Romains, Tome I. p. 13. 

(2) Dio Cass. Lib. Lll. ciip. 12; Suet, tn Oct. cap. 35. 

5 ^ 

narent; ex quibus postremis unus sorte creatus sena- 
tor maneret, qui rursus alios quinos iisdem conditio- 
nibus in Senatum adseriberet. Cum vero ea ratione 
per aliquot dies lectio senatorum fieret, fraudibus de- 
tectis, desiit sorte admittere Augustus; sed ipse col- 
lega Agrippa reliquos elegit et numerum senatorum, 
quem constituerat, complevit (1). Multi vero offensi, 
quod ex Senatu moti essent, id aegre tulere, et im- 
petrarunt ab Augusto ut iterum in Senatum adseribe- 
rentur. Non mirum est eo tempore Romae complures 
insidias struxisse Augusto et Agrippae; eorum autem 
consilia detecta sunt, noxiique multi poenas dedere (2). 
Num aliis Augusti institutis ad Senatum reformandum 
(de quibus Dio Cassius (3)) adfuerit Agrippa, minime 
constat. Notandum autem est, cum bis Agrippam 
censurae collegam habuerit, utroque illo magistratu, 
Augustum legem Juliam de maritandis ordinibus ro- 
gasse, quae eximie ad mores nobilium emendandos 
valeret, nempe praemiis ornando patresfamilias , cum 
orbos multis oneribus gravaret. Hinc probal)ile vide- 
tur, Agrippae eum hoc quoque consilium debuisse. 
Caeterum hanc legem egregio morum censore dignam 


(1) Dio C*ss. Lib. LIV. cap. 13 ct 14j Suet. I. c. et c. 54. 

(2) Dio Cass. ibidem cap. 15. Fortasse eo tempore conju- 
ratio Rufi Egnatii accidit, de qua vid. Vell. Patebc. Lib. II. 
cap. 91. Conf. et Sdet. tn Oct. cap. 19. 

(3) i. cit. cap. 16. 

tamen neutro tempore pertulit, sed demum anno 
741 (1). 

])e censu populi, quem Augustus et Agrippa anno 
726 , ipsi coss. et primum censoria potestate instructi, 
egerunt, legimus numerata fuisse XLI centena LXIV 
millia civium capita (2); qua opportunitate lustralia 
sacra peregere, quae per XLI annos fieri desierant (3). 

Sequitur ut indagemus, quid in administrandis pro- 
vinciis longinquioribus Romani imperii gesserit noster; 
quae tamen disquisitio tantummodo referri poterit ad 
ea quae in Oriente gesserit. Etenim, licet bis in Gal- 
liis cum imperio fuerit, tantum de bellis ibi gestis, 
quae supra memoravimus, quaedam tradunt scriptores; 
secus autem in Oriente accidit; Asiam enim provinci- 
am suscepit, non belli gerendi causa, sed alio longe 
consilio. Nimirum ad evitandas simultates Agrippam 
inter et Marcellum ab Augusto in Syriam missum 
fuisse anno 731 exposuimus capite secundo. Jamsta- 
tim gravis quaestio oritur quonam titulo et quanam 
potestate Agrippa praeditus fuerit in Oriente. Flavius 
Joseplius ei fere eandem auctoritatem atque Augusto 
tribuit; eumque K«iir«pi, vicarium Caesaris^ 

nominat (4), unde Le Blond intelligit ei totius Orientis 

(1) Tacit. Ann. Lib. III. cap. 28j Sdst. in Oct. cap. 34 j 
Dio Cas8. 1. c. et Lib. LVI. cap. 7j Gajds Lib. II. § 886. 

(2) Vid. lUonumentum Ancyranum series II. Edseb. Chron. 
ad a. 1989. Apud Suidam in voce AilymOTof 410,107. 

(3) Dio. Cass. Lib. LIV. cap. I. 

( 4 ) Ani. Jud. Lib. XV. c. 10. $ 2. 

imperii gubernationem commissam fuisse ( I ). At cau- 
sam non video cur majorem fidem tribuamus Josepho, 
quam Dioni Cassio, qui ter mentionem facit Agrippae 
in Syriam missi (2). Syria autem provincia erat Cae- 
sarea (3); Augustus enim anno 727 ipso septimum 
et Agrippa Coss. Provincias in senatorias seu popu- 
lares et imperatorias diviserat Illae regebantur a pro- 
consulibus et propraetoribus, quos Senatus et populus 
duntavat nomine crearet; has administrabant legati, 
propraetores seu minori dignitate , quos Caesar ipse 
nominaret (4). Videtur igitur Caesar, cujus intererat 
Agrippam cito ab urbe amoveri , consensum populi non 
exspectasse , sed legatum cum misisse in provinciam 
suam. Lc Blond contra existimat (quia Asia etBithy- 
nia populares erant provinciae) sutTragiis populi , for- 
tasse imperatoris adulandi causa , illum creatum esse 
propraetorem, adjectis duobus proconsulibus ipsi sub- 
ditis (5) , de quibus tamen non nisi Dionem (6) lau- 
dat, qui tantummodo touV CirorrfXTy^youc in Syriam 
missos memorat. Neo nimis tribuendum videtur Jo- 
sepbi verbis (7): Trij^rtrcci 5t 'hyflTCirxt rUn rsifxy 

(1) Jlistoire de VAcadimie des Inscriptions ccl. pag.58. 

(2) I.ib. LUI. cap. 32. LIV. c. 19el28. 

(3) Omifrids 1‘Anviaius in Imp. Bom. cap. 15. iu Tkes. 
Graev. Tom 1. p. 413. 

(4) Dio. Cass. Lib. LUI. cap. 12. 

(5) tlistoire de VAcad^mie, ctc. 1. 1. 

(G) Lib. Llli. cap. 32. 

(7) Ant. Jud. 1. c. 

lon'cu Kxiirafi, quum provinciali facile acci- 

dere potuerit ut majorem sibi lingeret ilomani prae- 
sidis imperium quam revera esset. Utique majori 
potestate instructum eum fuisse , quam quae vulgo 
magistratibus provincialibus tribueretur, negari non 
licet 

Deinde quaeritur per quantum temporis spatium in 
Oriente administrationem gesserit; qua de re Josephus 
tradit per decem annos eum rexisse Orientem (1); 
quod facile iii concordiam redigi potest cum Dionis 
narratione , tradentis eum profectum esse a“. 731 in 
Asiam, rediisse a“. 733, iterum ivisse a“. 738, unde 
tandem redierit ao. 741 (2). Ita decem annos habe- 
bimus, dummodo in computationem veniat illud tem- 
pus, per quod Syriae praefuere Agrippae legati (3). 

De rebus ab Agrippa in Asia gestis , si excipias 
bellum cum Bosporanis (^memoratum pag. 57J fere unicum 
auctorem habemus Josephum, qui ante omnia menti- 
onem facit amicitiae , qua Agrippa et Herodes Magnus 
juncti fuerunt. Magna sane causa erat cur Herodes, 
etiamsi non peculiariter Agrippam diligeret , Augusti 
amico, imo postea genero, placere eximie studeret. 
Nempe cum pridem Cassium et Brutum adjuvisset, 
deinde Antonii partes secutus esset, cujus ope etiam 
a Senatu impetraverat ut Rex Judaeae constitueretur, 

(1) Ant. Jud. Lib. XVI. c. 3. § 3. 

(2) Dio. Cxss. Lib. cit. cap. 32 ct Lib. LIV. cap. G. 19 cl 28. 

(3) Vili. siMSON in CAron. ad a. 7H, Cfr. JUist. de TAcad. p. 61. 

post belli civilis finem ab Augusto in gratiam receptus 
fuerat (1). Ad gratum animum igitur Augusto signifi- 
candum jam ante adventum Agrippae, spectacula et lu- 
dos quinquennales in Caesaris honorem exhibendos 
curavit, templa et domus extra Judaeam aedificavit, no- 
mine Augusti decoratas. Sic et duabus a se conditis 
urbibus nomina Caesareae et Sebastes imposuit. Imo 
Anthedon, quam fere integram renovavit, exinde A- 
grippias vocata est (2). Denique in splendidissima 
illa domo regia, quam Hierosolymae aedificari jussit, 
duo atria [oiMut) 'Ayfiirztitt et KaifccfiiOf ^ nomi- 
navit (3). Etiamsi ex his complura jam acciderant ante 
primum Agrippae adventum , tamen postea verum ami- 
citiae vinculum inter hunc et regem exstitisse constat. 
Cum igitur Agrippa Mitylenas in insulam Lesbon ve- 
nisset, ubi, praemissis legatis in Syriam (4), hiema- 
vit, statim Herodes, ejus adventu nunciato, Mitylenas 
salutandi eum gratia se constulit, ibique per totam 
hiemem moratus est. £a etiam gratia apud Agrippam 
Taluit, ut legatos Gadarenorum (in Coele Syria. (5)), 
qui de Herode tanquam pessimo tyranno quererentur, 
Agrippamque auxilium contra eum rogarent, vinctos 


(1) Ant. lud. Lib. XIV. cap. II, 12, M; Lib. XV. cap. 6. 

(2) Fl. Joseph. Ant. lud. Lib. XV. cap. 8 j 6; cap. 9 5 6j 
Lib. XVI. cap. 5 $ I et de Bello lud. Lib. I. cap. 21 $ 8. 

(3) Fl. Joseph. Ant. lud. Lib. XV. c. 9 $ 3 ; de Bello lud. 
Lib. I. cap. 21 § 1. 

(1) Dio. Casi). Lib. LII. c. 32. (5) Stepb. de Vrb. in vocc. 

mitteret ad Herodem (1). Non improbabile autem vi- 
detur , Agrippam consilium simul addidisse veOiara ipsis 
tribuendi; haec enim clementia erga legatos illos pro- 
bata ceteroquin aliena erat ab Herodis indole. 

Per biennium in Oriente moratus, a°. 733 rediit in 
Italiam, ubi praesentia ejus desiderabatur (2). Quid 
per illum tractum temporis Lesbiis benefecerit, non 
constat; grati eorum animi testimonium servatum est 
in statuae basi: qua inscriptione haec verba conti- 
nentur: o' l»jA0{ rmrtif* rat toAioc Jfxfxtr 

AyfiXJrctf T 0 ¥ tv*fytr»v Kxi arirroo (3). 

Alteram missionem in Orientem anno 738 ad 
finem vergenti locum habuisse, ex eo constat, quod 
Agrippa ludos, ob victoriam Actiacam institutos, 
et quinto quoque anno mense Septembri celebra- 
tos, a°. 738 quindecimvir exhibuerit (4). Herodes, 
vix nuncio accepto de Agrippae altero adventu in 
Asiam, ei obviam ivit, et enixe rogavit ut in Judaeam 
veniret. Agrippa ei hac in re morigeratus magnifico 
hospitio a Judaeae rege exceptus est. Inprimis ei 
recens conditas urbes, Sebasten et Caesaream, hujus- 
que satis amplum portum ostendit; deinde Alexan- 
drion, Herodion et Hyrcaniam profecti sunt Herodes 

(1) Fi. Jos. Ant. Jud. Lib. XV. c. 10 § 2. 

(2) Yid. pag. 62 seq. 

(3) CaisuuL. Ant. Asiat. p. 186; Bistoire de VAtad. de* 
imeriptions. cet p. 58. 

( 4 ) Vili. Hi*t. de VAc. p. 62 in nola. 

ct Agrippa; mox Hierosolymam , ubi populus' tanquam 
solenne festum celebrantes, lautis vestibus ornati, 
festivo cum clamore Agrippae occurrere. Agrippa tunc 
hecatomben Deo sacriGcavit, et epulas populo paran- 
das curavit. Deinde multis donis ab Herode cumula- 
tus, in Joniam rediit, unde paulo post se Sinopen 
contulit, bellumque in Cimmerio Bosporo ortum con- 
fecit, de quo superiori capite egimus (1), cuique 
Herodes cum copiis interfuit , iitio Agrippam per totum 
iter comitatus est. Deinde rebus Bosporanis confectis 
ambo peragraverunt Paphlagoniam , Cappadociam et 
Phrygiam iterque produxere ad Ephesum usque, unde 
Samon navigavere. Ubique per provincias , quas 
invisebant, liberales se praestitere. Sic Agrippa cle- 
mentiam suam Iliensibus probavit, postquam cos 
centum millibus drachmarum mulctaverat, quoniam 
Juliae uxori in fluvium Scamandrum lapsae, et paene 
demersae , nullum auxilium praestiterant. Poenae in- 
fligendae causa fuit aut amor erga Juliam, aut digni- 
tatis servandae consilium, quae minueretur nisi pro- 
vinciales praesidem Romanum debito ubique honore 
prosequerentur. Attamen laudandus Agrippa quod 


(1) Pag. 57. Vid. Fi. Jos. Ant. Jud. Lib. XVI. c.2. 5 1 ct2. 
Ei his in Asia minore rebus gestis conjicere licet secundam 
Agrippae legationem a prima panio diversam Fuisse; sed mi- 
nime exemplis careret, legatos principes in provinciis senatoriis 
imperium sibi vindicasse. 

populo Trojano mulctam remiserit, quippe quem ve- 
rosimile est levissima tantum culpa peccasse (1). 

In Ioniam cum venissent, Judaei, ibi habitantes, 
se injuria affici questi sunt, cum, spretis privilegiis, 
sibi a Romanis datis, diebus festis cogerentur se co- 
ram tribunalibus sistere, item militiae onera ferre et 
tributa pendere, quibus impedirentur pecunias ad 
sacra Hierosolymae facienda mittere (2). Praeterea 
Judaeos accusaverant Jones, quod civitatis jus in ip- 
sorum regione usurpantes tamen Deos eosdem colere 
recusarent; quam criminationem repulere Judaei privi- 
legio citando , quo Antiochus cognomine Theos , Syriae 
rex, nulla conditione imposita Ionicam civitatem ipsis 
tribuerat (3). Nicolaus Damascenus utramque causam 
Judaeorum coram Agrippa et Herode defendit, ampla- 
que oratione docuit Judaeos merito queri de injuria 
sibi illata, Agrippaeque auxilium enixe imploravit; 
qua Nicolai facundia permotus Agrippa jussit concessa 
Judaeis privilegia rite observari (4). 

Paulo post tamen Judaei, in Asia et Africa habi- 
tantes , civitate Graecarum urbium , ab antiquis regibus 
concessa, a Graecis, qui eos accusabant pecuniam ex 
patria sua exportare, vexabantur auxiliumque Augusti 

(1) Fl. Jos. Ant. Jud, ibidem; Nic. Damasc. in fragm. a 
Valesio ed. p. 418; Bayi.e Dict, Hist. in voce Scamandre. 

(2) Fl. Jos. Ant. Jud. I. c. § 3. 

(3) Xic. Dauasc. Bist. Calh. Lib. 123 ct seq. apnd Josepb. 
Ani. Jud. Lib. Xll. c. 3. § 2. 

( 4 ) Fl. Jos. Ani. Jud. I. c. J 1 cl 5. 

imploravere ; Romanos iis iterum auxilium tulisse , 
probant epistolae apud Josephum , quarum duas Agrippa 
scripsit ad Archontas, Senatum populumque Ephesi 
et Cyrenaeorum (1). 

Ad eadem tempora referendum adhuc videtur Agrip- 
pam Berytum, Phoenices urbem, a Tryphone, Syriae 
rege , dirutam , instaurasse , duasque legiones ibi 
collocasse, et auxisse ejus civitatis ditionem (2). 
Tandem in insula Lesbo sibi invicem valedixere Agrippa 
et Herodes, qui in regnum suum rediit; Agrippa 
Romam profectus (ilium Herodis Antipatrum sccum 
duxit (3). 

Quum autem proceribus in Romani republica viris 
non solum rerum administrandarum officia incumberent, 
verum etiam tenerentur ludis populo Romano satisfa- 
cere, semper panem et Circense» anxie optanti , eximie 
his muneribus Agrippa popularem favorem meruit. 
Nimirum multi ludi ab ipso dati commen)orantur. Jam 
anno 714 Praeturam gerens Apollinares ludos exhibuit, 
qui splendido prorsus modo celebrati sunt. Scilicet 
praeter alia Circenses biduo praebuit; nobiles pueri 
magnifice ludum Trojanum exhibuere; in venatione, 
quam populo dedit, viri equestris ordinis certamina 
cum feris ediderunt (4). 

(1) Ant. Jud. Lib. XVI. cap. 6. 

(2) Stbabo Lib. XIY. pag. 753 et 75C. 

(3) Fl. Joseph. Ant. Jud. Lib. laud. cap. $ 5 et cap. 3 $ 3- 

(4) Dio Cass. Lib. XLVIII. cap. 20 ct 33. 

Anno 721 aedilitatem gessit , quem magistratum eo 
tempore nequaquam Romani ambire solebant; etenim 
oum antea magnis siimtibiis ludos splendidos populo 
darent, hinc illius gratiam sibi conciliabant, coque 
modo facile honorem praeturae, consulatus cet. conse- 
quebantur. Augusti vero aetate populi suffragia cum 
pani essent ponderis, munere tantis sumtibus gravato 
nemo fungi cupiebat. At Agrippa non nisi populi sa- 
lutem respiciens, quamquam populari aurd non indi- 
geret , quippe consulatu jam gesto , ultro Aedilitatem 
suscepit, multuinquc in populi gratiam fecit. Primum 
eo nomine ludos magnificos omnisque generis edidit, 
quibus et filii senatorum Trojam equestri certamine 
luserunt, et per sexaginta dies varia spectacula exhi- 
bita sunt (1). 

Balnearum usus apud populum Romanum frequen- 
tissimus erat, tam utilitatis quam voluptatis causa. 
Divites balnea privata in aedibus suis habebant; at 
populus balneis publicis uteretur necesse erat et qua- 
drantem sive quartam assis partem solvere debebat, 
quoties iis uti cupiebat (2). Jam Agrippa centum et 
septuaginta balnea gratuita per totum annum populo 
tam viris quam mulieribus dedit (3). Similia commoda 

(1) Dio. Cass. Lib. XLIX. cap. 43; Plin. HUt. Nat. Lib. 
XXXVI. S 24. n. 9. 

(i) W. A. Decker, Gallut oder ItSm. Scenen aus der Zeti 
Augusti. Th. II. p. 17; Hobat. Serm. Lib. I. saU 3 vs. 137. 

(3) Dio Cass. et Pim. II. cc. 

ut in futurum quoque populo darentur curavit Agrippa, 
cum testamento balnea legaverit ut gratuitis iis ute- 
rentur cives (1). Tonsores item in usum publicum 
conduxit, quoties ludi celebrarentur. Oleum et sal 
populo distribuit; tandem tesseras (2) multas in thea- 
tro desuper inter spectatores projecit, quibus huic 
pecunia, illi vestis, alii aliud quid obveniebat; alias 
item multas merces in medium proposuit, diripiendas- 
que vulgo concessit (3). 

Ludi Actiaci propter victoriam de Antonio reporta- 
tam instituti , primum anno 726 celebrati sunt, auspiciis 
Agrippae et Caesaris; hi quoque magnincis sumtibus, 
sive utriusque sive unius Caesaris, exhibiti sunt, per- 
que aliquot dies spectacula varia edita, neque inter- 
missa sunt propter valetudinem Caesaris, cujus aegro- 
tantis partes Agrippa susceperit (4). Anno 738 Agrippa 
iterum ludos quinquennales celebravit, sed jam integris 
suis sumtibus; tunc enim fuerat adoptatus in col- 
legium quindecimvirorum sacris faciendis , quibus cura 
ludorum illorum vicissim incumbebat (5). Fortasse 
etiam eo nomine ludis saccularibus, qui superiori anno 
celebrati sunt, interfuit (6). 

( 1 ) Dio Cass. Lib. LIV. cap. 29. 

(2) Tesserae erant symbola lignea vel plumbea, quibus ac- 
ceptis ire licebat ad horrea publica petitum Trumentum. 

(3) Dio Cass. Lib. XHV. cap. 43. 

( 4 ) Dio Cass. Lib. LUI. cap. 1 ct Lib. LI. cap. 1; Sckt. in 

OcT. cap. 18 et 59. (5) Dio Cass. Lib. LIV. cap. 19. 

(6) Dio Cass. Lib. cit. cap. 18. / 

Sequitur ut de operibus in usum publicum , quae 
cum urbs tum Imperium Romanum Agrippae debuere, 
<|uaedam dicamus, quantum id artis aedificandi minus 
peritis licet. 

Inter caetera minoris momenti eminet, quantum 
lenta solent inter viburna cupressi^ monumentum prae- 
stantissimum artis architectonicae , quod adhuc serva- 
tum est. Nomen ei impositum Pantheon (rta»fi«io»), 
cujus derivatio multis dubitationibus ansam dedit. Ipse 
Dio dubitasse videtur num inde nomen habeat quod 
compluribus Diis consecratum fuerit, an vero ob ro- 
tundam formam coeli convexum imitantem (1). Omnium 
Deorum templum fuisse credamus non oportet, cum 
Plinius (2) expresse moneat illud Jovi Ultori sacrum 
fuisse. Inveniuntur autem ad hunc ipsum diem octo locu- 
lamenta sive loca statuis destinata, quarum memorantur 
Martis et Veneris et C. Julii Caesaris (3). De ceteris 
nihil constat. Potius igitur duco rii»V9*<o», dictum esse 
pro ■iratu 9eTo>, illudque nomen accepisse a divina 
operis praestantia, cum OfTor pro rotundo nusquam 
reperiatur. 

Ex verbis Dionis, qui ad annum 729 monet Agrip- 
pam Pantheum perfecisse (c|ereAe<rt3 perperam opinati 
sunt quidam interpretes (4), aliis auspiciis coeptum 

(1) Dio Cass. Lib. LIII. cap. 27. 

(2) Hisl. JVof. Lib. XXXVI. § 2^1. n. 1. 

(3) Dio Cass. 1. c. 

(4) Vid. interpr. ad Dioms. Cass. locum cil. edil. Itcimari. 

fuisse illud opus, Agrippam ultimam tantum manum 
apposuisse; sed res dubio carere videtur ob inscrip- 
tionem, quae adhuc in frontispicio legitur: M. Agrippa 
L. F. Coni, tertium fecit, et locum Plinii (1) Pantheum 
ab Agrippa factum. Cum autem consulatus tertius in 
annum 727 incidat, optime in concordiam rediguntur 
scriptores, si statuamus intra tres annos aediCcatum 
fuisse, quod sane pro operis magnitudine non longum 
temporis spatium est. 

Quaeritur porro quam partem in perficiendo opere 
ipse Agrippa gesserit. Praeterquam quod i]>sius sum- 
tibus aedificium constructura fuerit (2) , verosimile 
est ipsum quoque artificis operam adhibuisse ; ete- 
nim licet non diserte de peritia Agrippae architectonica 
loquantur auctores, tamen ubivis legimus ab Agrippa 
Pantheum factum esse; quodsi alii artifices operam 
dedissent construendo aedificio tantae praestantiae, 
Plinius saltem eos nominassct; hic vero praeter nos- 
trum neminem eorum, qui illud elaboraverint, memo- 
riae prodidit, nisi Diogenem Atheniensem, qui Carya- 
tidibus et signis in fastigio magnam laudem meruit (3). 

De forma aedificii, quod hodie adhuc fere integrum 

servatur , jam videamus. Qonstat illud ex rotundo 

templo tecto convexo praedito, cui addita est porticus 

octo columnis et fastigio ornata. At vel primus aedi- 

\ 

(1) mst. Nat. I. c. 

(2) Dio Cass. I. s. c. 

(3) Plih. Hitt. Nat. Lib. cit. S 4. n. II. 

ficii adspectas non arcte cohaerere docet duas illas 
structurae partes; tum quoque parietes porticus non 
in unum coalescunt; sed tantum inserti sunt muris 
rotundi aedificii. Sunt etiam inter architectonices artis 
peritos , qui porticus elegantiam majorem ducant quam 
reliqui operis (1). Utut est, porticus fastigio nomen 
Agrippae prae se ferente et vigente apud omnes vete- 
res traditione de templo ab Agrippa structo , cujus 
templi etiam idem genus architecturae est atque ther- 
marum , nulla causa apparet cur ab opinione prius 
emissa recedamus (2). 

Adseensus ad porticum patebat septem gradibus mar- 
moris albi , quorum propter solum exaggeratum non nisi 
duo supersunt, qui ipsi undecim gradibus urbis solo 
sunt inferiores (3). Columnae Corinthiaci generis ex 
marmore Aegyptiaco fgranita) rubro et fusco sunt, 
plus quam XXXVI pedes altae, IVJ pedum diametro, 
quarum una ex uno solido lapide constat. Earum co- 
ronae ex marmore albo ob praestantiam usque lau- 
datae ad hunc ipsum diem architecturae studiosis 
tanquam summae artis exemplaria ])roponuntur. Prae- 
ter eas columnas in fronte positas , porticus fastigium 
etiam sustentatur octo columnis, quarum in utroque 


(1) Vid. Fam. Nardiw. Roma VeCuM. Lib. VI. cap. 4. in Thes. 
Graet. Tom. IV. pag. 12G7. 

(2) Vid. Nibby Itinerario di Roma. 4^ Ediz. Tom. II. pag. 373. 

(3) Vid. Ol. Bobrichios de Ant. Urbis Rom, facie cap. II. 
in Thes. Graev. Tom. IV. pag. 1570 et scq. 

latere tres sunt, in medio quatuor. Ornatur porro 
porticus pulcherrimo illo fastigio, in cujus zophoro 
inscriptio memorata legitur , nec non in epistylio alia , 
de qua mox. Prior illa aeneis literis olim constabat, 
quibus tractu temporis delapsis non nisi vestigia mar- 
mori impressa mansere. Fastigio olim etiam anaglypha 
erant ex aere inaurato. Viri clar. Nibby, Arch. Prof. 
Univ. Rom., conjectura est Gigantomachiam iis embler 
malibus expressam fuisse, quoniam Jovi Ultori dicatum 
erat templum. Fastigium etiam statuis ornatum fuit, 
in medio Jovis quadrigae insidentis, in lateribus fortasse 
Martis et Veneris (1). Lacunar constructum ex aeneis 
trabibus, parietes latericii retecti sunt marmoreis tabu- 
lis, quibus incrustata emblemata sacrificiorum supel- 
lectilis, variaque ornamenta. Ad dextram sinistramque 
partem valvarum ingentium, per quas transitus patet e 
porticu in aream, sunt duo loculamenta, quibus olim 
teste Dione (2) statuae ingentes Augusti et Agrippae 
inerant. Ipsae valvae ex aere Corinthio factae et in- 
auratae; dubitator num illae quae jam habentur eae- 
dem sint quas Agrippa posuerit. 

Interior area magnifico adspectu eminet. Pavimen- 
tum est lithostrotum, constans ex tribus lapidum ge- 

(1) De hac Veneris imagine hoc memorabile traditur c;]ns 
aoribus insertam nobilem iilnm unionem fuisse, quem Cieo- 
patra ebibere voluerat in duas partes dissectam. Vid. Hacnon. 
Sat. Lib. II. cap. 13. Plin. Hi$t. Xat. Lib. IX. $ 58. 

(2) I. s. r. 

neribus, marmore, porphyrite et ophite. Testudo templi 
laqueata inauratis signis praedita nullam fenestram 
babet , nisi unum in medio positum foramen circulari 
forma XXYII pedum diametro aeneis inauratis trabi- 
bus fultum, cui suberat in pavimento impluvium ad 
imbres excipiendos , unde liquet vitri usum eo aevo Ro- 
mae penitus ignotum fuisse; quare a quibusdam hy- 
paethron dicitur (1). Parietibus insunt nuncetiamsex 
sacella et magnum loculamentum, singula duabus co- 
lumnis Corinthiacis ornata, in quarum interstitiis for- 
tasse olim fuere Caryatides aeneae, quae opera lau- 
dantur apud Plinium (2). Supra eas albis marmoreis 
tabulis incrustati parietes. Arae insunt adhuc octo 
marmoratae, quae Septimio Severo tribuuntur, perinde 
ac tabulae marmoreae interstitiis columnarum incrus- 
tatae (3). 

Memoratu dignum est, quo pacto per tot saeculorum 
cursum et urbis Romae devastationes adeo paene inte- 
grum hoc monumentum ad nostra usque tempora 
duraverit. Primam cladem accepit ex memorabili illo 
incendio quod a. u. S33 imperante Tito urbem vasta- 


(1) Vid. ViTRBv. Lib. III. cap. 1. Ol. Uorb. I. s. I. 

(*) Hist. Nal. Lib. XXXVI. J 4 n. II. 

(3) Dksgodetz Ancitnt buUdingt of Rom, Vol. I. ch. IjFam. 
Nard. Lib. VI. cap. 4. in Thks. Graev. Tom. IV. pag. 1267-1272; 
Bart. Marl. TopAo^. Irbia liontae. Lib. V. c. 11. in Tkes. Grazv. 
Lib. 111. pag. 177 ct seqq.; Alea. Donatus Lib. III. in Tues. 
Tom. III. pag. 751 seqq. 

1 6 * 

vit (1). Restituere cum Hadrianus et Antoninus Pius 
tum etiam inprimis vetustatis causa A. Cb. 202 Seve- 
rus et Caracalla, ut liquet ex inscriptionibus in duabus 
fasciis fastigii, quae sic audiunt: 

Imp. Caes. L. Septimiut. Severut. Piui. Pertinax. Ara- 
bictu, adiabeniciit. Parthicus. Maximus. Pontifex, mox. 
Trib. Potest X. Imp. XI. Cos. JIJ. P. P. procos, et 
Imp. Caes. M. Aurelius. Antoninus. Pius, felix, aug. 
Trib. Potest. V. Cos. Procos, Pantheum. vetustate, corrup- 
tum. cum. omni, cultu, restituerunt (2). 

Christiana religione ab Imperatoribus recepta, anno 
391 jussu Theodosii clausum est Pantheon , sicut omnia 
ethnicorum delubra, sed vastationem non expertum 
est. Anno demum 60S Bonifacius IV Episcopus Ro- 
manus a Phoca impetravit ut religioni Christianae dica- 
retur dcdicavitque Mariae Deiparae et omnibus Christi 
martyribus (3), unde nomen hodieque habet S. Maria 
Rotunda sive S. Maria ad Martyres. Ornamentis aedi- 
ficii primus manus admovere ausus est Constantius II 


(1) Dio Cxss. Lib. LXVI. cap. 24. 

(2) Nibby Itinerario di Soma. pag. 373; Babt. Marl. 1. 1. pag. 179. 

(3) Quod palet ex inscriptione ad valvas, quae ita audit: 
Pantheon aedificium toto terrarum orbe celeberrimum ab Jgrippa 
Augusti genero impie Jovi ceterisque mendacibus Diis a Soni- 
facio IV. Pontifice Deiparae et S. S. Christi Martyribus pie 
dicatum Urbanus YIII Pont. Mox. binis ad campani aeris usum 
turribus exornavit et nova contignatione munivit anno domini 
MDCXXXII. Pont. IX. Vid. Donat. Lib. III. in Tues. Gbaev. 
Tom. III. pag. 75C. 

Imp., cupiuns tegulas aeneas testudinis Constantinopolia 
transvehere. Jacturae ei aegre succurrit anno 713 
Gregorius III Episcopus, tegendo fornice laminis plum- 
beis, Aedificium multas clades per medium aevum 
expertum, (^imo solum urbis exaggeratum columnarum 
bases obruerat), donec Marlinus V Pontifex instauraro 
illud incepit , cui operi complures successores incubuere ; 
inter quos eminet Urbanus VIII instaurandis coronis 
columnarum; at idem Papa ex aeneis tabulis lacunaris 
columnas in Vaticano ponendas, item tormenta bellica 
conflari jussit (1). Alii saeculorum XVII et XVIII 
Pontifices variis modis aevi damna resarciverc ; ultimam 
operi manum dedit Pius VII reparando tecto (2). 

Pantheo proxime vicinae in regione nona erant Thermae, 
quas nemo ante Agrippam adeo splendidas aedifica- 
verat. Jam olim enim thermae Romae fuerant, at 
Augusti aetate primum luxuriose inceperunt aedificari. 
Nec e thermarum nomine colligendum est, eas unice 
calidis lotionibus inserviisse , quo sensu potius balnea 
intelligenda sunt (3). De Agrippae thermis solummodo 

W Inscriptio alia prope valvas hoc docet : Vrbanus YIII 
Pontifex ilaximut vetustae ahenei lacunaris reliquias in Vati- 
canae columnas et bellica tormenta conflavit ut decora inutilia 
■et ipsi prope famae ignota fierent in Vaticano templo Apostalici 
eepulcri ornamenta in Hadriana arce instrumenta publicae se- 
curitatis anno domini HfDCXXXII. Pont. IX. Vid. Donat. 1. s. I. 

{i) Vid. praeter supra laud. Nibbt Itinerario di Poma. Lib. 
II. pag. 373 seqq. 

(3) Vid. Bbcker, Gallus oder Som. Scenen aus der Zeit 
Augusls. Th, II. pag. 41. 

pauca rudera supersunt, ita ut de earum magnificentia 
non nisi conjecturis judicari liceat. Ex Plinio (1) 
autem intelligitur quantis sumtibus in commodum 
populi aedificaverit noster. Statuarum, quibus ornatae 
fuerant, egregiam unam idem scriptor (2) nominat a 
Lysippo elaboratam, qua lavator sese distringens effic- 
tus erat; quae statua tam grata fuit Tiberio, ut eam 
in domum suam transtulerit, at in populi gratiam in 
locum pristinum restituerit. — Fortasse ad signa , quibus 
thermae decoratae erant, pertinent leones duo e lapide 
Lydio, qui effossi sunt sub Pontifice Eugenio IV et 
jam hodie ad fontem deW aequa felice collocati. Simul, 
ut ohiter dicam, aerea Agrippae capitis imago et frag- 
menta equi , ad quadrigam Jovis fortasse pertinentis , 
reperta sunt (3). 

Dio (4) de solo sudatorio Laconico loquitur ejusque 
structuram a°. 729 memorat, quo uno anno integrum 
thermarum opus confectum esse non est quod creda- 
mus. Agrippae thermae etiam ab incendio magno anni 
833 detrimenta passae sunt (3). A Tito et Hadriano 
restauratae fuere ut patet ex inscriptionibus, quae in 
lapidibus effossis inventae sunt (6). 

Prope eas thermas porro erant horti et sylvae , 

(1) Bist. Nat. Lib. XXXVI. § 61. Cfr. ct Lib. XXXV. 5 9. 

(2) Lib. XXXIV. 5 19 n. 6. 

(3) Nibbv I. s. c. 

(4) Lib. LIII. c. 27. 

(B) Dio Ca88. Lib. LXVL c. 24. 

(6) Camva Indicaz. Topog. di Roma antiqua, pag. 171. 

quas populo Agrippa testamento legavit (1), quasque 
Sextus Rufus (2) balneis junctas fuisse testatur. Il- 
lic leonem collapsum, imaginem aeream , Lysippi opus, 
quod Lampsaco Romam transtulerat, posuit Agrippa (3). 
Juxta hortos erat stagnum Agrippae, ubi Nero rate 
constructa convivium splendidum elTrenata luxuria et 
sordibus inquinatum celebravit, nemore etiam lumini- 
bus permultis clarescente (4). 

Thermis aqua suppeditabatur per ductum , cui nomen 
impositum est Aqua Virgo, quem etiam Agrippa ex- 
struxit. Cura enim aquarum ab anno 721 usque ad 
mortem ipsi commissa erat, quo munere ita functus 
est, ut laudes summas meruerit, neque igitur cetera 
in aquis ducendis ejus merita silentio praetermittere 
ausimus. 

Ante Augustum Aediles et Censores aquam curave- 
rant (5); is autem cum multa alia nova officia insti- 
tuit, tum etiam peculiarem curatorem aquarum crea- 


(1) Dio Cxss. Lib. LIV. c. 29. 

(2) De re 0 tan<liu< ur 6 u Lib. I. io Thks. Geakv. Tom. UI. p. 31. 

(3) Strabo Lib. VIII. p. 590. 

(4) Tacit. Ann. Lib. XV. c. 37. 

(5) Teste Frontiko usqae ad annam 441 u. c. Romani con- 
tenti fuere usu aquarum , quas aut cx Tiberi aul ex putuis 
aut ex fontibus hauriebant. Eo autem anno Aqua Appia Ro- 
mam inducta est; a». 481 Aqua Anionis, a*. 608 Aqua Marcia, 
a». 627 Aqua Tepula. De aguaeduct. Art. 4—9. Ei adversatur 
Plimus Niel. Nat. Lib. XXXI. § 24 dicens Aquam Marciam ab 
Anco Marcio rege in urbem deductam esse. 

vU (1). Videntur curatores illi non solis aquaeduct- 
bus sed etiam Tiberi praefuisse, quippe non diversi 
a curatoribus alvei Tiberis, de quibus Suetonius (2). 

Agrippa primus eo munere functus est eodem anno 
quo aedilitatem gerebat (3); eoque ipso anno aquam 
ad lapidem ab urbe Xll via Latina , euntibus ab Roma 
dextrorsus bis mille passibus distantem, collegit, de- 
duxitque Romam, atque nomen in honorem Caesaris 
Juliae imposuit (4); ductus hujus longitudo erat pas- 
suum XV millium CCCGXXVl; scilicet supra terram 
passuum VTI millium; ex eo usque ad VII milliarium 
ab urbe substructione passuum DXXVII; reliquo opere 
arcuato passuum VI millium CCCCLXXII longitudinem 
tribuit Frontinus; ita ut restent mille passus CCCCXXVI, 
qui forsitan canalibus in urbe fortasse Piscinae Juliae 
tribuendi sunt. Nempe et Julia et Tepula et Marcia 
aqua confluebant in Piscinam illam (5) ; bine per 
triplicem canalem Romam deducebantur, ita ut summa 


(1) Quod officium, teste Fbontiho 1. c. arU 1, ad usum tum 
ad salubritatem, atque etiam ad securitatem orbis pertinere ex- 
istimabatur. 

(2) In OcT. cap. 37. 

(3) Fbost. ArL 98. 

( 4 ) Dio Cass. Lib. XLYIII. c. 33 aquam ialiam a*. 714 
ductam esse tradit. At majorem fidem tribuere Fbontiho de- 
bemus , quem ipsum Curatorem aquarum , opere peculiari de 
aquaeductibus conscripto, tantum errorem commitere cTedere 
non fas est. 

(5) Yid. PoLEN. ad Fbont. Aru 9 et 19. 

constructione Julia aqua, media Marcia, infima Tepula 
duceretur. Praeter caput Juliae fluebat aqua Cabra, 
quam Agrippa omisit ( I ) ; judicans ut verosimile relin- 
quendam esse possessionem , qua multi in agro Tusculano 
agrorum cultores gavisi fuerant. 

Eodem illo anno multis praeclaris operibus populi 
gratiam sibi conciliavit, Appiae, Anionis et Marciae 
ductus paene collapsos suis sumtibus restituit (2) , iis- 
que emendatis singulari cura urbem aliis quoque ope- 
ribus ornavit. Etenim centum quinque salientes, sep- 
tingentos lacus, castella centum triginta fecit (3); imo 
singulae fere domus cisternas, tubulos ac canales co- 
piosos habuere, tantum aquae Agrippae industria in 
urbem derivabatur (4). Merito igitur Augustus populo 
querenti de inopia et caritate vini respondit: «atirproviaum 
a genero suo Agrippa, ne homines sitirent (5). Neque 
luxu et splendore ejus opera carebant; imo compluribus 
magnifica signa trecenta aerea , aut marmorea impo- 
suit, columnas ex marmore quadringentas (6j. 

Aquam copiose fluentem partim adhibuit ad cloa- 

(1) Fbont. Art. 9. qui plura de eo ductu tradit. 

(2) 1'nosT. Art. 9j Pus. Hist. Nat. Lib. XXXI. § 24. Djo 
Cass. Lib. XLIX. c. 42 Marciae aquaeductum restituisse Agrip- 
pam jam aono superiori tradit; at de ea dilTereotia eadem 
dicenda sunt, quae natavimus supra in nota 4 p. 88. 

(3) Plin. Hist. Nat. Lib. XXXVJ. { 24 n. 9. 

( 4 ) Stbabo Lib. V. p. 235. 

(6) SosT. in OcT. cap. 42; Dio Cass. Lib. LIV. cap. 11. 

(6) PuK. Hi$t. Nat. I. s. c. 

cas cxpurgendas ; per meatus enim septem corrivati 
amiics cursu praecipiti torrentium omnes sordes ab- 
stulere, eoque modo tam mundas cloacas reddidit 
Agrippa, ut per eas in Tiberim navigaverit (1). 

Ultimum opus, quod Agrippa curator aquarum 
perfecit, aquaeductus jam memoratus, qui Virgo dicebatur, 
fuit. De hujus appellationis origine varia memorantur. 
Frontino teste (2) sic dicta est, quoniam virgo militi- 
bus aquam quaerentibus venas quasdam monstravit, quas 
secuti qui foderant ingentem aquae copiam invenerunt 
Cassiodorus (3) autem quod nullis sordibus polluatur 
sic vocatam esse affirmat Plinius (4) tandem quia 
juxta est Herculaneus rivus, quem refugiens haec ipsa aqua 
Virginis nomen acceperit. — Proinde de constructionis 
tempore dissentiunt scriptores. Frontinus (5) aquam per- 
duxisse ait C. Sentio Q. Lucretio coss. post annum XTV (6) 
quam Juliam deduxerat, i. e. anno u. c. 73o. Item Dio f 7), 
quibus auctoribus major fides tribuenda videtur quam 
Plinio (8) tradenti eum in Aedilitate sua, i. e. a°. 721, 
! 

(1) Dio Cass. Lib. XLIX. cap. 43 j Pui*. BUt. 'ifat. Lib. 
cit. 5 24. n. 3. (2) Art. 10. 

(8) Var. Lib. VII. 6. 

(i) Lib. XXXI. S 25. Eodem loco laudem aquae Virgini 
tribuit, quod tractu omnibus praestaret, quantum Marcia haustu. 

(5) Loco cit. 

(6) Sic legendum apud Fboktinum opinor, non XUI. Yid. 
nota POLEKi ad loc. cit. 

(7) Lib. LIV. cap. U. 

(«) Bitt. Kat. Lib. XXXVI. J 21 n. 9. 

adjecisse aquam V'irginem. Kectc enim Polcnus (1) 
ego a Frontino haudquaqttam discessunu tum: namque 
cum ibi Pliniut in eo sit, ut exponat mirabilia, quae 
in Ductibus Aquarum Romae praeititit in Aedilitate tua 
Agrippa, facile contingere potuit, ut, dum res magni- 
ficat persequeretur , rem aliam pariter magnificam, etiamsi 
ad illud tempus minime pertinentem, inconsulto indu- 
xerit. Quis vero credat, Frontinum, qui diem inquisie- 
rat, ut slatim subdit, DIES , QUO Pniiiuii iv DRBK 
BESFONDEBII , T. IDUS JUItllS INVEHITUR , deinde t» 
anno indicando tam palmarem errorem erravisse? 

Frontinus sic Aquam Virginem describit: Concipitur 
in via Collatia (2) ad miliarium YIII, palustribus 
locis: signino circumjecto (^continendarum scaturiginum 
causaj adjuvatur^ et cum pluribus aliis adquisitioni- 
bus venit per longitudinem passuum XIV millium CY l 
ex eo rivo subterraneo passuum XII millium DCCCLXV, 
supra terram per passus MCCXL: ex eo substructione 
rivorum locis compluribus passuum DXL: operi arcuato 
passuum DCC; acquisitionum Ductus rivi subterranei 
efficiunt passus MCCCCY (3). 


(1) Ad art. 10. noL 4. 

(2) Secandam Puniom Jlitt . Nat. Llb. XXXI. $ 25 ab oe- 
tav! lapidis divcrticalo daobns millibas passaam Praenestina 
via aqna virgo addncta est. Qaod non differre a FaoKTmi 
narratione demonstrat Polknus ad locum ciL Cf. Fabrbttos in 
opere de Aquaeduct. Diss. III. in Thes. Gh«ev. Tom. IV. p. 1771 

(3) Art 10. 

Arcus Virginis sub hortis Lucilianis initium habuere ; 
desiere in campo Martio secundum frontem septorum (1) , 
de quibus mox. Hinc aqua in Thermas decurrit, for- 
tasse in Euripum effluens CCCCLX quinariis suppedi- 
tabatur (2). — Dolendum maxime est descriptionem 
periisse quam ipse Agrippa de operibus suis edidit, 
ut liquet ex Frontini loco: copia permittente descripsit 
quid aquarum publicis operibus ^ quid lacubus, quid 
privatis daretur (3). Si hanc enim haberemus multo 
plura procul dubio de ejus propriis laudibus in hoc 
opere cognita forent, de quibus jam ex paucis ver- 
bis Frontini vix conjicere aliquid possimus , ex. gr. 
de modulis , quos hic Agrippae tribuere nonnullos 
dicit (4). 


(1) ArU 22. 

(2) Art 84. Vid. porro de aqua Virgine R. Fabrettos de 

Aq. duci, et J. Chifletius de Aqua Virgine in Thes. Gbaev. 
Tom. IV. E;jns adbnc magna pars superest, de quo plura Ca- 
nina Indicar, lopogr. di Roma antiqua. Saliens aqua, quae 
di Trevi vocatur, alitur hoc doctu, cujus constructio tamen 
non eadem est in specie, qnae Agrippae tempore facta esU 
Etenim a Caligula postea corrupta, a Claudio restituta, a Tra- 
jano integre restaurata est. Postea tamen iterum corrupta est 
aqua Virgo, quam Pontifices Pium IV et Pium V restitui 
curasse tradit Lvc. Paetus Ict. de restitutione Aquae Virginis 
in Libro de mensuris et ponderibus. Vid. nuta Hard. ad Plin. 
Bist. Nat. Lib. XXXI. j 25. • 

(8) Art. 98. 

( 4 ) Art. 25. 

In munere aquarum Agrippae successit Messala Cor- 
Tinus (1). 

Neque haec sola monumenta Agrippae industriam 
testata sunt in ornanda urbe. Aedilis enim omnia 
publica aediGcia, omnesque vias privatis sumtibus re- 
fecit. In Circo ova lapidea poni curavit in spina prope 
metas, septem numero, quorum unum tollebatur quo- 
ties metam curriculo praeteriissent , eodemque numero 
dciphinas septem prope Carceres (2). Sic incredibilia 
fere sunt, quae hoc uno anno perfecit! 

Ejus nomine etiam inclaruere septa marmorea, quae 
anno 728 in campo Martio perfecit, licet ipse nomen iis 
imposuerit Juliis. Iis includebatur locus, quo singulae 
tribus ex comitiis tributis ad suffragia ferenda transibant. 
Lepidus locum eum, qui antiquitus solis ligneis tabulis 
cinctus erat, unde ovile apellabalur, porticibus aedificaverat; 
at Agrippa tabulis lapideis et picturis exornavit (3). 
£ Plinio apparet egregiis statuis has fuisse ornatas, 
quas qui fecerint non constat (4). Postquam sub Tibe- 

(1) FnoNT. ib. ArL 99. 

(3) Dio Cass. Lib. XLIX. cap. 43; Varro de re ruet. Lib. I. 
cap. 2, 2; Alex. Domat, de Vrbe Roma Lib. III. cap. 14 in 
Thes. Graev. Tom. III. pag. 717. Cf. Wielano ad IIorat. Serm. 
Lib. II. Sau 3. vs. 115. 

(3) Dio Cass. Lib. LIII. cap. 23; Plim. Jlist. ?iat. Lib. XVI. 
l 7G. n. 2. Ei Ciclroms £pis<. ad Ati. Lib. IV. Ep. 16 inlclligitur 
jam ipsius tempore cogitatum esse de construendo ejusmodi opere. 

( 4 ) Hiet. Nat. Lib. XXXVI. § 1. n. 8. Plura de septorum 
ratione habet Schclze von die Volksveriaml. der RSmer, p. 195. 
Golbae 1815. 

rio ipsa comitia haberi desierant, septa mercatoribus 
et tabernariis relicta sunt, ubi merces prostarent (1). 
Vastata magno incendio Titi tempore (2) , ab Hadriano 
restaurata sunt et hodie pauca eorum rudera videre 
est (3). 

Non procul a septis probabile est fuisse Diribitorium 
aedificium, quod origine sua inserviret tabellis distri- 
buendis cum cives ad suffragia irent; verum postea 
ingens illud aedificium, quod construxerat Agrippa in 
regione urbis nona, congiariis viscerationibusque populo 
elargiendis destinatum erat, ibique stipendia militibus 
diribebantur. Hoc opus admirabile ab Agrippa incep- 
tum ad finem perduxit Augustus (4). Penitus combus- 
tum est imperante Tito ( 5). 

Ceterum inter opera Agrippae memorantur Porticus 
Neptuni sive Argonautarum , quam anno 729 propter 
victorias navales exstruxit et pictura Argonautarum de- 
coravit (6) ; campus Agrippae , dc quo fere nihil notum 


(t) Mart. Epigr, Lib. IX. Ep. GO; SE^. d« ira Lib. IL cap. 7. 

(2) Dio Cass. Lib. LXVl. cap. 21. 

(3) Pacl. Manutius de Comitiis Itom. cap. 15. in Tres. Grasv. 
Tom. I. pag. 521 ct seqq. 

( 4 ) Dio Cass. Lib. LV'. cap. 8. ibique interpretes; Pun. Bisl. 
Aal. Lib. XVI. J 76. n. 2. 

(5) Dio Cass. Lib. LXVl. cap. 21. 

(6) Dio Cass. Lib. LUI. cap. 27; Mart. Lib. I. Ep. 22; Dox. 
in Thes. Graev. Tom. III. p.ag. 758. 

est (1), tum etiam porticus, quam soror ejus Pola in 
eampo ex destinatione et commentariis Agrippae aedifi- 
care iucepcrat quamque Augustus perfecit (2). 

Quae etiam traduut scriptores de porticibus Vipsa- 
nia (3), et Agrippae (4), cum de illis nihil aliud njsi 
nomina invenire possimus , et fortasse memorata jam 
Agrippae opera designent, dubia illa potius mittamus. 
Satis enim superque nobis ostensum esse credimus 
Agrippam, qui tot in urbe maxima opera excitavit j 
quae et priorem magnificentiam vincerent et nulCa postea 
vincerentur (5), multum contulisse ad mutationem illam 
urbis lateritiae in marmoream, qua sub imperio suo 
facta Augustus gloriabatur (6). 

Multo minus integra notitia ad nos pervenit operum, 
certe aeque utilium , quibus construendis de reliquo 
imperio llomano bene meruit noster. De portu Julio 
et instructis brevi tempore classibus jam diximus (7). 
Hic addere sufficiat portum illum non amplius esse 

(1) Dio Cass. Lib. LV. cap. 8. Vid. ct B. MAItLIA^. urbis 
Romae Topographia Lib. V. cap. 3. in Tims. Giiakv. Tom. III. 
pag. 167, ct Fam. Xardikus Roma vetus Lib. IV. cap. 10. in 
eodem Tuas. Tom. IV. pag. 1120. 

(2) Dio Cass. ibid. Plin. lUst. Nat. Lib. III. § 3. 

(3) Tacit. Bist. Lib. I. cap. 31. 

( 4 ) Horat. Epist. Lib. I. Ep. 6. rs. 26. Porticum, ab hoc 
poeta memoratam, Panthei porticum fuisse conjicit Wicland. 

(5) Seneca de Benef. Lib. III. ccp. 32. 

(6) Suet, in Oct. cap. 29. 

(7) Pag. 31 et seq. 

superstitem, ibique non nisi paludem exstare; quum 
loca vicina irruptione , quam ignis subteraneus excita- 
verat, cineribus prorsus obruta sint (I). In Gallia 
vias quatuor stravit, quae ab urbe Lygduno initium 
caperent, indeque producerentur per integras pro- 
vincias; una per Cemmenos montes in Aquitaniam et 
ad Santones usque: altera Rhenum versus; tertia ad 
Oceanum per Bellovacos et Ambianos ; quarta in Nar- 
bonensem Galliam et ad litus Massiliense (2). Pon- 
tem, cui nomen Gardo QPont du Gard^, opus archi- 
tecto peritissimo dignum, quod ad hunc usque diem 
servatur prope Nemausos , Agrippam construxisse non- 
nulli putant. Tandem etiam balnea publica prope eandem 
urbem aedificasse, conjiciunt quidam , cui conjecturae an- 
sam dedit inscriptio, in lapide inventa, M. Agrippa. Athe- 
nis etiam theatrum aedificavit in Ceramico (3). Verum 
haec et alia singulis locis in provinciis aedificata ab 
bujusce speciminis terminis et proposito abhorrent. 
Nimirum de beneficiis in universam rcmpublicam col- 
latis dicendum nobis fuit. Ex his non exigua laus 
Agrippae tribuenda ob illud consilium, ab eo captum 
et ad finem perductum, quo Romano imperio eximie 
profuit. 

Mentio enim adhuc facienda est operae, quam 

(1) Vid. Ilist. de VAcad. clc. Tom XL. pag. 4;J. ibique auc- 
tuics laud. 

(2) Strabo Lilj. IV. pog. 208. 

(3) Vid. Uiste de CAcad. ibid. pag. 55 et auctores ibi laud« 

Agrippam orbis descriptionis navasse verosimile est (1). 
Plinius nobis bao in re unicus est auctor, qui passim, 
ubi de regionum dimensione et urbium situ quaestio 
est, Agrippae opus citat, cujus titulus ignoratur (2). 
In libro Tertio (3) praeterea tradit eum, et ex ejus 
commentariis Augustum in porticu Polac, descripti- 
onem integri imperii pictam posuisse. Cum autem 
minus probabile sit, totum opus ibi exaratum fuisse, vide- 
tur Agrippa ipse libros geographicos et chartas fecisse (4). 
Jam descriptionem geographicam et, ut recentes dicunt, 
statisticam totius Romanae ditionis jam Caesaris Dictato- 
ris in proposito fuisse, novimus ex Aethico Istro (5), 
quod autem Augusto imperante primum effectum est. 
Quamquam de Agrippa nulla mentio ibi fit, tamen et 
hic et Plinianus ille locus (6) suadent ut credamus 
Agrippam, nisi toti rei praefuerit, saltem unum eorum 
fuisse, quibus Imperator ejus curam mandarit. Fir- 

(1) Vili. UcKEBT Geographie der Griechen und Riimer, Wei- 
mar, iSlG. Th. I. pag. 192. 

(2j Loci Plim*ni, quibus Agrippae auctoritate aliquid do 
situ regionum adOrmat, sunt: Lib. III. }3 bis, 5, 14, 15, 29; 
Lib. IV. 5 18, 20, 24 bis, 25, 26 his, 28, 30, 31, 35; Lib. V. 
§ 6, 12, 28; Lib. VI. $ 1, 15 bis, 21, 31, 33 et 38 bis. 

(3) S 3. 

(4) Haecce in repositorio arcanorum publico mansisse credit 
J. C. F. Baeur Getehichte der RUmische Literalur, 2 <= Ausg. 
1832. pag. 676. Vid. et Mannkrt Geographie der Griechen und 
RSmer , 1799. Th. 1. pag. 123 ct seqq. 

(5) Cotmographia initio. 

(6) Lib. III. 5 3. 

mari illud videtur eo, quod memorat Vegetius (1), 
provinciarum praesides sub Imperatoribus suae quem- 
que provinciae descriptionem locorum, milliarium, vi- 
arum , montium , fluminum , canalium , habere debuisse. 
Nec adeo improbabilis est conjectura viri cl. Mannert, 
licet nullo veterum expresso testimonio freti , tabulam 
celebratam illam Peutingerianam , quae Antoninorum 
tempori solet adseribi, ortum suum Agrippae debere, 
postea mutationibus, ut res postulabat, factis (2). 


(1) De Te milit. Lib. HI. cap. 6. 

(2) JIakkf.rt Introd. ad Tabui. Peuting. pag. 5. 


TANTUM. 

THESES 


M. Agrippa egregium specimen optimi civis dedit, quod, 
licet Augustus illius consilia spreverit, tamen bencQcia in 
populum Imperatoremque conferre non desiit. 

II. 

Recte vir cl. Weicliertus (Imp. C. Aug. script. rei. fasc. 1. 
Eic. 3) contendit Agrippam non indmo et sordido loco natum 
fuisse. 

III. 

Augustus numquam revera consilium se imperio abdicandi 
habuit. 


IV. 

Virgilius non reprehendendus est quod Aeneam Didoni 
aequalem flnierit. 

V. 

Lollius, ad quem scripta est Horatii Epist. 2 Libri 1, diver- 
sus est ab eo, quem Carm. 9 Libri IV poeta alloquitur. 

VI. 

Qui tempore Ptolemaeorum habitus est scriptorum delectus 
ab Aristarcho et Aristophane Byzantio, litcrarum studiis dam- 
num attulit. 

VII. 


Reges in Graecia non absolutam habuere potestatem. 

VIII. 

Locus Sophoclis Ant. vs. 40 sic legendus esse videtur: 
Xvova* ay i) * tfinrovoa jr^oai^tifiijy siliov/ 
non, ut nonnullis placet, Uova’ &y i; Od.Trovon x. t. i. 

IX. 

Egregia est conjectura viri ccleb. Ruhnkenii in Sat. Juven. 
X vs. 283. seqq. 

Provida Pompejo dederat Campania febres 
Optandas: sed multae urbes et publica vola 
Vicerunt. 

pro multae legentis moestae. 

X. 

Perperam in editione Ciceronis Disp. Tuse, quam edidit vir 
cl. Nobbe Libr. I c. 21 vs. Ennii : 

Acherusia templa, alta orci 
Pallida Leti, obnubila tenebris loca. 
pro pallida legitur Pallatu. 

XI. 

Licet Tragoedia, cui nomen est Trachiniae, minori arte, 
quam ceterae Sophoclis Tragoediae, elaborata sit, tamen eximio 
poeta digna est. Perperam igitur nonnulli eam non Sophocli 
tribuendam esse censent. 

XII. 

In omnibus rebus cum veritas colenda sit, perversum est 
Ciceronis dictum Tuse. Disp. Lib. I. cap. 17: „errare malo 
cum Plalone, quam cum istis (Pythagoreis) vera sentire." 

